qundao/data-zh-poetry huggingface dataset:
梁宗庙歌七首
作者：沈约
朝代：南北朝

功高礼洽，德尊乐备。三献具举，百司在位。诚敬罔愆，幽明同致。茫茫亿兆，无思不遂。盖之如天，容之如地。殷兆玉筐，周始邠王。于赫文祖，基我大梁。肇土七十，奄有四方。帝轩百祀，人思未忘。永言圣烈，祚我无疆。有夏多罪，殷人涂炭。四海倒悬，十室思乱。自天命我，歼凶殄难。既跃乃飞，言登天汉。爰享爰格，福禄攸赞。牺象既饰，罍俎斯具。我郁载馨，黄流乃注。峨峨卿士，骏奔是务。佩上鸣阶，缨还拂树。悠悠亿兆，天临日煦。猗与至德，光被黔首。铸镕苍昊，甄陶区有。恪恭三献，对扬万寿。比屋可封，含生无咎。匪徒七百，天长地久。有命自天，于皇后帝。悠悠四海，莫不来祭。繁祉具膺，八神耸卫。福至有兆，庆来无际。播此馀休，于彼荒裔。祀典昭洁，我礼莫违。八簋充室，六龙解騑。神宫肃肃，灵寝微微。嘉荐既飨，景福攸归。至德光被，洪祚载辉。
梁宗庙歌七首·其一
作者：沈约
朝代：南北朝

功高礼洽，德尊乐备。三献具举，百司在位。诚敬罔愆，幽明同致。茫茫亿兆，无思不遂。盖之如天，容之如地。
梁宗庙歌七首·其七
作者：沈约
朝代：南北朝

祀典昭洁，我礼莫违。八簋充室，六龙解騑。神宫肃肃，灵寝微微。嘉荐既飨，景福攸归。至德光被，洪祚载辉。
梁宗庙歌七首·其三
作者：沈约
朝代：南北朝

有夏多罪，殷人涂炭。四海倒悬，十室思乱。自天命我，歼凶殄难。既跃乃飞，言登天汉。爰享爰格，福禄攸赞。
梁宗庙歌七首·其二
作者：沈约
朝代：南北朝

殷兆玉筐，周始邠王。于赫文祖，基我大梁。肇土七十，奄有四方。帝轩百祀，人思未忘。永言圣烈，祚我无疆。
梁宗庙歌七首·其五
作者：沈约
朝代：南北朝

猗与至德，光被黔首。铸镕苍昊，甄陶区有。恪恭三献，对扬万寿。比屋可封，含生无咎。匪徒七百，天长地久。
梁宗庙歌七首·其六
作者：沈约
朝代：南北朝

有命自天，于皇后帝。悠悠四海，莫不来祭。繁祉具膺，八神耸卫。福至有兆，庆来无际。播此馀休，于彼荒裔。
梁宗庙歌七首·其四
作者：沈约
朝代：南北朝

牺象既饰，罍俎斯具。我郁载馨，黄流乃注。峨峨卿士，骏奔是务。佩上鸣阶，缨还拂树。悠悠亿兆，天临日煦。
梁宗庙登歌·一
作者：沈约
朝代：南北朝

功高礼洽。
德尊乐备。
三献具举。
百司在位。
诚敬罔諐。
幽明同致。
茫茫亿兆。
无思不遂。
盖之如天。
容之如地。
梁宗庙登歌·六
作者：沈约
朝代：南北朝

有命自天。
于皇后帝。
悠悠四海。
莫不来祭。
繁祉具膺。
八神耸卫。
福至有兆。
庆来无际。
播此余休。
于彼荒裔。
梁宗庙登歌·四
作者：沈约
朝代：南北朝

牺象既饰。
罍俎斯具。
我郁载馨。
黄流乃注。
峨峨卿士。
骏奔是务。
佩上鸣阶。
缨还拂树。
悠悠亿兆。
天临日煦。
梁小庙乐歌二首 其一 舞歌
作者：沈约
朝代：南北朝

閟宫肃肃，清庙济济。于穆夫人，固天攸启。祚我梁德，膺斯盛礼。文㮰达向，重檐丹陛。饰我俎彝，洁我粢盛。躬事奠飨，推尊尽敬。悠悠万国，具承兹庆。大孝追远，兆庶攸咏。
梁小庙乐歌二首 其二 登歌
作者：沈约
朝代：南北朝

光流者远，礼贵弥申。嘉飨云备，盛典必陈。追养自本，立爱惟亲。皇情乃慕，帝服来尊。驾齐六辔，旗耀三辰。感兹霜露，事彼冬春。以斯孝德，永被烝民。
梁小庙乐歌二首·舞歌
作者：沈约
朝代：南北朝

閟宫肃肃，清庙济济。于穆夫人，固天攸启。祚我梁德，膺斯盛礼。文㮰达向，重檐丹陛。饰我俎彝，洁我粢盛。躬事奠飨，推尊尽敬。悠悠万国，具承兹庆。大孝追远，兆庶攸咏。光流者远，礼贵弥申。嘉飨云备，盛典必陈。追养自本，立爱惟亲。皇情乃慕，帝服来尊。驾齐六辔，旗耀三辰。感兹霜露，事彼冬春。以斯孝德，永被烝民。
梁明堂登歌·歌青帝辞
作者：沈约
朝代：南北朝

帝居在震。
龙德司春。
开元布泽。
含和尚仁。
羣居既散。
岁云阳止。
饬农分地。
民粒惟始。
雕梁绣栱。
丹楹玉墀。
灵威以降。
百福来绥。
梁明堂登歌·歌黄帝辞
作者：沈约
朝代：南北朝

郁彼中坛。
含灵阐化。
回环气象。
轮无辍驾。
布德焉在。
四序将收。
音宫数五。
饭稷骖駵。
宅屏居中。
旁临外宇。
升为帝尊。
降为神主。
梁明堂登歌五首 其一 歌青帝辞
作者：沈约
朝代：南北朝

帝居在震，龙德司春。开元布泽，含和尚仁。群居既散，岁云阳止。饬农分地，民粒惟始。雕梁绣栱，丹楹玉墀。灵威以降，百福来绥。
梁明堂登歌五首 其三 歌黄帝辞
作者：沈约
朝代：南北朝

郁彼中坛，含灵阐化。回环气象，轮无辍驾。布德焉在，四序将收。音宫数五，饭稷骖骝。宅屏居中，旁临外宇。升为帝尊，降为神主。
梁明堂登歌五首 其二 歌赤帝辞
作者：沈约
朝代：南北朝

炎光在离，火为威德。执礼昭训，持衡受则。靡草既凋，温风以至。嘉荐惟旅，时羞孔备。齐缇在堂，笙镛在下。匪惟七百，无绝终始。
梁明堂登歌五首 其五 歌黑帝辞
作者：沈约
朝代：南北朝

德盛乎水，玄冥纪节。阴降阳腾，气凝象閟。司智莅坎，驾铁衣玄。祈寒拆地，晷度回天。悠悠四海，骏奔奉职。祚我无疆，永隆民极。
梁明堂登歌五首 其四 歌白帝辞
作者：沈约
朝代：南北朝

神在秋方，帝居西皓。允兹金德，裁成万宝。鸿来雀化，参见火斜。幕无玄鸟，菊有黄华。载列笙磬，式陈彝俎。灵罔常怀，惟德是与。
梁明堂登歌五首·歌青帝辞
作者：沈约
朝代：南北朝

帝居在震，龙德司春。开元布泽，含和尚仁。群居既散，岁云阳止。饬农分地，民粒惟始。雕梁绣栱，丹楹玉墀。灵威以降，百福来绥。炎光在离，火为威德。执礼昭训，持衡受则。靡草既凋，温风以至。嘉荐惟旅，时羞孔备。齐缇在堂，笙镛在下。匪惟七百，无绝终始。郁彼中坛，含灵阐化。回环气象，轮无辍驾。布德焉在，四序将收。音宫数五，饭稷骖骝。宅屏居中，旁临外宇。升为帝尊，降为神主。神在秋方，帝居西皓。允兹金德，裁成万宝。鸿来雀化，参见火斜。幕无玄鸟，菊有黄华。载列笙磬，式陈彝俎。灵罔常怀，惟德是与。德盛乎水，玄冥纪节。阴降阳腾，气凝象閟。司智莅坎，驾铁衣玄。祈寒拆地，晷度回天。悠悠四海，骏奔奉职。祚我无疆，永隆民极。
梁甫吟
作者：沈约
朝代：南北朝

龙驾有驰策。
日御不停阴。
星钥亟回变。
气化坐盈侵。
寒光稍眇眇。
秋塞日沉沉。
高窗仄余火。
倾河驾腾参。
飚风折暮草。
惊萚霣层林。
时云霭空远。
渊水结清深。
奔枢岂易纽。
珠庭不可临。
怀仁每多意。
履顺孰能禁。
露清一唯促。
缓志且移心。
哀歌步梁甫。
叹绝有遗音。
梁甫吟
作者：沈约
朝代：南北朝

龙驾有驰策，日御不停阴。星龠亟回变，气化坐盈侵。寒光稍眇眇，秋塞日沉沉。高窗仄馀火，倾河驾腾参。飙风折暮草，惊箨霣层林。时云霭空远，渊水结清深。奔枢岂易纽，珠庭不可临。怀仁每多意，履顺孰能禁。露清一唯促，缓志且移心。哀歌步梁甫，叹绝有遗音。
梁雅乐歌 皇雅 二
作者：沈约
朝代：南北朝

华盖拂紫微。
勾陈绕太一。
容裔被缇组。
参差罗䍐毕。
星回昭以烂。
天行徐且谧。
梁雅乐歌 諴雅 三
作者：沈约
朝代：南北朝

我有明德。
馨非稷黍。
牲玉孔备。
嘉荐惟旅。
金悬宿设。
和乐具举。
礼达幽明。
敬行尊俎。
钟鼓云送。
遐福是与。
梁雅乐歌六首 其一 皇雅
作者：沈约
朝代：南北朝

帝德实广运，车书靡不宾。执瑁朝群后，垂旒御百神。八荒重译至，万国婉来亲。
梁雅乐歌六首 其七 諴雅
作者：沈约
朝代：南北朝

地德溥，昆丘峻。扬羽翟，鼓应朄。出尊祗，展诚信。招海渎，罗岳镇。惟福祉，咸昭晋。
梁雅乐歌六首 其五 牷雅
作者：沈约
朝代：南北朝

反本兴敬，复古昭诚。礼容宿设，祀事孔明。华俎待献，崇碑丽牲。充哉茧握，肃矣簪缨。其膋既启，我豆既盈。庖丁游刃，葛卢验声。多祉攸集，景福来并。
梁雅乐歌六首 其八 諴雅
作者：沈约
朝代：南北朝

我有明德，馨非稷黍。牲玉孔备，嘉荐惟旅。金悬宿设，和乐具举。礼达幽明，敬行尊俎。钟鼓云送，遐福是与。
梁雅乐歌六首 其六 諴雅
作者：沈约
朝代：南北朝

怀忽慌，瞻浩荡。尽诚洁，致虔想。出杳冥，降无象。皇情肃，具僚仰。人礼盛，神途敞。僾明灵，申敬享。感苍极，洞玄象。
梁雅乐歌六首 其四 涤雅
作者：沈约
朝代：南北朝

将修盛礼，其仪孔炽。有腯斯牲，国门是置。不黎不㾞，靡愆靡忌。呈肌献体，永言昭事。俯休皇德，仰绥灵志。百福具膺，嘉祥允洎。骏奔伊在，庆覃遐嗣。
梁雅乐歌六首 其四 涤雅
作者：沈约
朝代：南北朝

将修盛礼，其仪孔炽。有腯斯牲，国门是置。不黎不㾞，靡愆靡忌。呈肌献体，永言昭事。俯休皇德，仰绥灵志。百福具膺，嘉祥允洎。骏奔伊在，庆覃遐嗣。反本兴敬，复古昭诚。礼容宿设，祀事孔明。华俎待献，崇碑丽牲。充哉茧握，肃矣簪缨。其膋既启，我豆既盈。庖丁游刃，葛卢验声。多祉攸集，景福来并。我有明德，馨非稷黍。牲玉孔备，嘉荐惟旅。金悬宿设，和乐具举。礼达幽明，敬行尊俎。钟鼓云送，遐福是与。
梁雅乐歌六首·其三
作者：沈约
朝代：南北朝

清跸朝万㝢，端冕临正阳。青絇黄金繶，衮衣文绣裳。既散华虫采，复流日月光。
梁雅乐歌六首·其三
作者：沈约
朝代：南北朝
体裁：古风

清跸朝万宇，端冕临正阳。青絇黄金繶，衮衣文绣裳。既散华虫采，复流日月光。
梁雅乐歌六首·其二
作者：沈约
朝代：南北朝

华盖拂紫微，勾陈绕太一。容裔被缇组，参差罗䍐毕。星回昭以烂，天行徐且谧。
梁鞞舞歌 明之君 一
作者：沈约
朝代：南北朝

七梁七百始。
天监三元初。
圣功澄宇县。
帝德总车书。
熙熙亿兆臣。
其志皆欢愉。
梁鞞舞歌 明之君 五
作者：沈约
朝代：南北朝

有为臣所执。
司契君之道。
运行乃四时。
无言信苍昊。
宸居体冲寂。
忘怀定天保。
梁鞞舞歌 明之君六首 其一
作者：沈约
朝代：南北朝
体裁：古风

大梁七百始，天监三元初。圣功澄宇县，帝德总车书。熙熙亿兆臣，其志皆欢愉。
梁鞞舞歌 明之君六首 其二
作者：沈约
朝代：南北朝
体裁：乐府曲辞

刑措甫自今。隆平亦肇兹。神武超楚汉。安用道邠岐。百拜奄来宅。执玉咸在斯。象天则地体无为。
梁鞞舞歌 明之君六首 其二
作者：沈约
朝代：南北朝

刑措甫自今。隆平亦肇兹。神武超楚汉。安用道邠岐。百拜奄来宅。执玉咸在斯。象天则地体无为。礼缉民用扰。乐谐风自移。舜琴终已绝。尧衣今复垂。象天则地体无为。治兵战六兽。为邦命九官。灵蛇及瑞羽。分素复衔丹。望就逾轩顼。铿锵掩咸护。九尾扰成群。八象鸣相顾。象天则地化云布。
梁鞞舞歌·其三
作者：沈约
朝代：南北朝
体裁：乐府曲辞

礼缉民用扰。乐谐风自移。舜琴终已绝。尧衣今复垂。象天则地体无为。
梁鞞舞歌·其五
作者：沈约
朝代：南北朝
体裁：古风

有为臣所执，司契君之道。运行乃四时，无言信苍昊。宸居体冲寂，忘怀定天保。
梁鞞舞歌·其六
作者：沈约
朝代：南北朝
体裁：古风

至德同自然，裁成侔玄造。珍祥委天贶，灵物开地宝。窈窕降青琴，参差就朱草。
梁鞞舞歌·其四
作者：沈约
朝代：南北朝
体裁：乐府曲辞

治兵战六兽。为邦命九官。灵蛇及瑞羽。分素复衔丹。望就逾轩顼。铿锵掩咸护。九尾扰成群。八象鸣相顾。象天则地化云布。
梁鞞舞歌·明之君六首
作者：沈约
朝代：南北朝

大梁七百始，天监三元初。圣功澄宇县，帝德总车书。熙熙亿兆臣，其志皆欢愉。有为臣所执，司契君之道。运行乃四时，无言信苍昊。宸居体冲寂，忘怀定天保。至德同自然，裁成侔玄造。珍祥委天贶，灵物开地宝。窈窕降青琴，参差就朱草。
梁鼓吹曲·昏主恣淫慝
作者：沈约
朝代：南北朝

昏主恣淫慝。
皆曰自昌盛。
上仁矜亿兆。
誓师为请命。
既齐丹浦战。
又符甲子辰。
龛难伐有罪。
伐罪吊斯民。
悠悠亿万姓。
于此覩阳春。
梁鼓吹曲·石首局
作者：沈约
朝代：南北朝

石首局。
北墉墐。
新堞严。
东垒峻。
共表里。
遥相镇。
矢未飞。
鼓方振。
竞衔璧。
并舆榇。
酒池扰。
象廊震。
同伐谋。
兼善陈。
辟应和。
扫煨烬。
剪庶恶。
靡余胤。
梁鼓吹曲十二首 其一 木纪谢
作者：沈约
朝代：南北朝

木纪谢，火运昌。炳南陆，耀炎光。民去癸，鼎归梁。鲛鱼出，庆云翔。韊五帝，轶三王。德无外，化溥将。仁荡荡，义汤汤。浸金石，达昊苍。横四海，被八荒。舞干戚，垂衣裳。对天眷，坐岩廊。胤有锡，祚无疆。风教远，礼容盛。感人神，宣舞咏。降繁祉，延嘉庆。
梁鼓吹曲十二首 其三 桐柏山
作者：沈约
朝代：南北朝
体裁：乐府曲辞

桐柏山。淮之首。肇基帝迹。遂光区有。大震边关。殪獯丑。农既劝。民惟阜。穗充庭。稼盈亩。迨嘉辰。𧲛芳糗。纳寒场。为春酒。昭景福。介眉寿。天斯长。地斯久。化无极。功无朽。
梁鼓吹曲十二首 其九 石首局
作者：沈约
朝代：南北朝

石首局，北墉墐。新堞严，东垒峻。共表里，遥相镇。矢未飞，鼓方振。竞衔璧，并舆榇。酒池扰，象廊震。同伐谋，兼善陈。辟应和，扫煨烬。剪庶恶，靡馀胤。
梁鼓吹曲十二首 其五 忱威
作者：沈约
朝代：南北朝

忱威授律命苍兕。言薄加湖灌秋水。回澜瀄汩泛增雉。争河投岸掬盈指。犯刃婴戈洞流矢。资此威烈齐文轨。
梁鼓吹曲十二首 其八 昏主恣淫慝
作者：沈约
朝代：南北朝

昏主恣淫慝，皆曰自昌盛。上仁矜亿兆，誓师为请命。既齐丹浦战，又符甲子辰。龛难伐有罪，伐罪吊斯民。悠悠亿万姓，于此睹阳春。
梁鼓吹曲十二首 其十 期运集
作者：沈约
朝代：南北朝

期运集。惟皇膺宝符。龙跃清汉渚。凤起方城隅。讴歌共适夏。狱讼两违朱。二仪启嘉祚。千载犹旦暮。舞蹈流帝功。金玉昭王度。
梁鼓吹曲十二首 其十一 于穆
作者：沈约
朝代：南北朝

于穆君臣。君臣和以肃。关王道。定天保。乐均灵囿。宴同在镐。前庭悬鼓钟。左右列笙镛。缨佩俯仰。有则修礼容。翔振鹭。骋群龙。隆周何足拟。远与唐比踪。
梁鼓吹曲十二首 其四 道亡
作者：沈约
朝代：南北朝

道亡数极归永元。悠悠兆庶尽含冤。沈河莫极皆无安。赴海谁授矫龙翰。自樊汉仙波流水清且澜。救此倒悬拯涂炭。誓师刘旅赫灵断。率兹八百驱十乱。登我圣明去多难。长夜杳冥忽云旦。
梦见美人诗
作者：沈约
朝代：南北朝

夜闻长叹息。
知君心有忆。
果自阊阖开。
魂交覩颜色。
既荐巫山枕。
又奉齐眉食。
立望复横陈。
忽觉非在侧。
那知神伤者。
潺湲泪沾臆。
梦见美人诗
作者：沈约
朝代：南北朝

夜闻长叹息，知君心有忆。果自阊阖开，魂交睹颜色。既荐巫山枕，又奉齐眉食。立望复横陈，忽觉非在侧。那知神伤者，潺湲泪沾臆。
正阳堂宴劳凯旋诗
作者：沈约
朝代：南北朝

凯入同高宴。
饮至均多祜。
昔往歌采薇。
今来欢杕杜。
善战惟我皇。
胜之不窥户。
推毂授神谟。
余壮终能贾。
浩荡金罍溢。
周流玉觞傅。
正阳堂宴劳凯旋诗
作者：沈约
朝代：南北朝

凯入同高宴，饮至均多祜。昔往歌采薇，今来欢杕杜。善战惟我皇，胜之不窥户。推毂授神谟，馀壮终能贾。浩荡金罍溢，周流玉觞傅。
永明乐
作者：沈约
朝代：南北朝

联翩贵游子，侈靡千金客。华毂起飞尘，珠履竟长陌。
江南曲
作者：沈约
朝代：南北朝

棹歌发江潭，采莲渡湘南。宜须闲隐处，舟浦予自谙。罗衣织成带，堕马碧玉篸。但令舟楫渡，宁计路崭嵌。
江蓠生幽渚
作者：沈约
朝代：南北朝

泽兰被荒径，孤芳岂自通。幸逢瑶池旷，得与金芝丛。朝承紫台露，夕润绿池风。既美修嫭女，复悦繁华童。夙昔玉霜满，旦暮翠条空。叶飘储胥右，芳歇露寒东。纪化尚盈昃，俗志信？隆。财殚交易绝，华落爱难终。所惜改欢眄，岂恨逐征蓬。愿回昭阳景，持照长门宫。
江蓠生幽渚
作者：沈约
朝代：南北朝
体裁：古风

泽兰被荒径，孤芳岂自通。幸逢瑶池旷，得与金芝丛。朝承紫台露，夕润绿池风。既美修嫭女，复悦繁华童。夙昔玉霜满，旦暮翠条空。叶飘储胥右，芳歇露寒东。纪化尚盈昃，俗志信𥣧隆。财殚交易绝，华落爱难终。所惜改欢眄，岂恨逐征蓬。愿回昭阳景，持照长门宫。
泛永康江诗
作者：沈约
朝代：南北朝

长枝萌紫叶，清源泛绿苔。山光浮水至，春色犯寒来。临睨信永矣，望美暧悠哉。寄言幽闺妾，罗袖勿空裁。
洛阳道
作者：沈约
朝代：南北朝

洛阳大道中，佳丽实无比。燕裙傍日开，赵带随风靡。领上蒲萄绣，腰中合欢绮。佳人殊未来，薄暮空徙倚。
游沈道士馆
作者：沈约
朝代：南北朝
体裁：诗

秦皇御宇宙，汉帝恢武功。
欢娱人事尽，情性犹未充。
锐意三山上，托慕九霄中。
既表祈年观，复立望仙宫。
宁为心好道？直由意无穷！
曰余知止足，是愿不须丰。
遇可淹留处，便欲息微躬。
山嶂远重叠，竹树近蒙笼。
开衿濯寒水，解带临清风。
所累非外物，为念在玄空。
朋来握石髓，宾至驾轻鸿。
都令人径绝，唯使云路通。
一举凌倒景，无事适华嵩。
寄言赏心客，岁暮尔来同。
游沈道士馆诗
作者：沈约
朝代：南北朝

秦皇御宇宙，汉帝恢武功。欢娱人事尽，情性犹未充。锐意三山上，托慕九霄中。既表祈年观，复立望仙宫。宁为心好道，直由意无穷。曰余知止足，是愿不须丰。遇可淹留处，便欲息微躬。山嶂远重叠，竹树近蒙笼。开襟濯寒水，解带临清风。所累非物外，为念在玄空。朋来握石髓，宾至驾轻鸿。都令人径绝，惟使云路通。一举凌倒景，无事适华嵩。寄言赏心客，岁暮尔来同。
游金华山诗
作者：沈约
朝代：南北朝

远策追夙心。
灵山协久要。
天倪临紫阙。
地道通丹窍。
未乘琴高鲤。
且纵严陵钓。
若蒙羽驾迎。
得奉金书召。
高驰入阊阖。
方覩灵妃笑。
游金华山诗
作者：沈约
朝代：南北朝

远策追夙心，灵山协久要。天倪临紫阙，地道通丹窍。未乘琴高鲤，且纵严陵钓。若蒙羽驾迎，得奉金书召。高驰入阊阖，方睹灵妃笑。
游钟山诗应西阳王教
作者：沈约
朝代：南北朝

君王挺逸趣。
羽斾临崇基。
白云随玉趾。
青霞杂桂旗。
淹留访五药。
顾步伫三芝。
于焉仰镳驾。
岁暮以为期。
游钟山诗应西阳王教
作者：沈约
朝代：南北朝

多值息心侣。
结架山之足。
八解鸣涧流。
四禅隐岩曲。
窈冥终不见。
萧条无可欲。
所愿从之游。
寸心于此足。
游钟山诗应西阳王教
作者：沈约
朝代：南北朝

灵山纪地德，地险资岳灵。终南表秦观，少室迩王城。翠凤翔淮海，衿带绕神坰。北阜何其峻，林薄杳葱青。发地多奇岭，干云非一状。合沓共隐天，参差互相望。郁律构丹巘，崚嶒起青嶂。势随九疑高，气与三山壮。即事既多美，临眺殊复奇。南瞻储胥观，西望昆明池。山中咸可悦，赏逐四时移。春光发陇首，秋风生桂枝。多值息心侣，结架山之足。八解鸣涧流，四禅隐岩曲。窈冥终不见，萧条无可欲。所愿从之游，寸心于此足。君王挺逸趣，羽旆临崇基。白云随玉趾，青霞杂桂旗。淹留访五药，顾步伫三芝。于焉仰镳驾，岁暮以为期。
游钟山诗应西阳王教·其一
作者：沈约
朝代：南北朝

灵山纪地德，地险资岳灵。终南表秦观，少室迩王城。翠凤翔淮海，衿带绕神坰。北阜何其峻，林薄杳葱青。
游钟山诗应西阳王教·其三
作者：沈约
朝代：南北朝

即事既多美，临眺殊复奇。南瞻储胥观，西望昆明池。山中咸可悦，赏逐四时移。春光发陇首，秋风生桂枝。
游钟山诗应西阳王教·其二
作者：沈约
朝代：南北朝

发地多奇岭，干云非一状。合沓共隐天，参差互相望。郁律构丹巘，崚嶒起青嶂。势随九疑高，气与三山壮。
游钟山诗应西阳王教·其五
作者：沈约
朝代：南北朝

君王挺逸趣，羽旆临崇基。白云随玉趾，青霞杂桂旗。淹留访五药，顾步伫三芝。于焉仰镳驾，岁暮以为期。
游钟山诗应西阳王教·其四
作者：沈约
朝代：南北朝

多值息心侣，结架山之足。八解鸣涧流，四禅隐岩曲。窈冥终不见，萧条无可欲。所愿从之游，寸心于此足。
湘夫人
作者：沈约
朝代：南北朝

潇湘风已息。
沅澧复安流。
扬蛾一含睇。
㛹娟好且修。
捐玦置澧浦。
解佩寄中洲。
湘夫人
作者：沈约
朝代：南北朝

潇湘风已息，沅澧复安流。扬蛾一含睇，㛹娟好且修。捐玦置澧浦，解佩寄中洲。
献雅
作者：沈约
朝代：南北朝

神宫肃肃，天仪穆穆。礼献既同，膺兹厘福。我有馨明，无愧史祝。
玩庭柳诗
作者：沈约
朝代：南北朝

轻阴拂建章，夹道连未央。因风结复解，沾露柔且长。楚妃思欲绝，班女泪成行。游人未应去，为此还故乡。
留真人东山还诗
作者：沈约
朝代：南北朝

连峰竟无已，积翠远微微。寥戾野风急，芸黄秋草腓。我来岁云暮，于此怅怀归。霜雪方共下，宁止露沾衣。待余两岐秀，去去掩柴扉。
登玄畅楼诗
作者：沈约
朝代：南北朝

危峰带北阜，高顶出南岑。中有陵风榭，回望川之阴。岸险每增减，湍平互浅深。水流本三派，台高乃四临。上有离群客，客有慕归心。落晖映长浦，焕景烛中浔。云生岭乍黑，日下溪半阴。信美非吾土，何事不抽簪。
登高望春诗
作者：沈约
朝代：南北朝

登高眺京洛。
街巷何纷纷。
回首望长安。
城阙郁盘桓。
日出照钿黛。
风过动罗纨。
齐童蹑朱履。
赵女扬翠翰。
春风摇杂树。
葳蕤绿且丹。
宝瑟玫瑰柱。
金覊瑇瑁鞍。
淹留宿下蔡。
置酒过上兰。
解眉还复敛。
方知巧笑难。
佳期空靡靡。
含睇未成欢。
嘉客不可见。
因君寄长叹。
登高望春诗
作者：沈约
朝代：南北朝

登高眺京洛，街巷何纷纷。回首望长安，城阙郁盘桓。日出照钿黛，风过动罗纨。齐童蹑朱履，赵女扬翠翰。春风摇杂树，葳蕤绿且丹。宝瑟玫瑰柱，金羁玳瑁鞍。淹留宿下蔡，置酒过上兰。解眉还复敛，方知巧笑难。佳期空靡靡，含睇未成欢。嘉客不可见，因君寄长叹。
白马篇
作者：沈约
朝代：南北朝

白马紫金鞍，停镳过上兰。寄言狭斜子，讵知陇道难。赤坂途三折，龙堆路九盘。冰生肌里冷，风起骨中寒。功名志所急，日暮不遑餐。长驱入右地，轻举出楼兰。直去已垂涕，宁可望长安。匪期定远封，无羡轻车官。唯见恩义重，岂觉衣裳单。本持躯命答，幸遇身名完。
直学省愁卧诗
作者：沈约
朝代：南北朝

秋风吹广陌，萧瑟入南闱。愁人掩轩卧，高窗时动扉。虚馆清阴满，神宇暧微微。网虫垂户织，夕鸟傍檐飞。缨佩空为忝，江海事多违。山中有桂树，岁暮可言归。
相逢狭路间
作者：沈约
朝代：南北朝

相逢洛阳道，击声流水车。路逢轻薄子，伫立问君家。君家诚易知，易知复易忆。龙马满街衢，飞盖交门侧。大子万户侯，中子飞而食。小子始从官，朝夕温省直。三子俱入门，赫奕多羽翼。若若青组纡，烟烟金铛色。大妇绕梁歌，中妇回文织。小妇独无事，闭门聊且即。绿绮试一弹，玄鹤方鼓翼。
石塘濑听猿诗
作者：沈约
朝代：南北朝

噭噭夜猿鸣，溶溶晨雾合。不知声远近，惟见山重沓。既欢东岭唱，复伫西岩答。
禋雅
作者：沈约
朝代：南北朝

紫宫昭焕，太乙微玄。降临下土，尊高上天。载陈圭币，式备牲牷。云箛清引，栒虡高悬。俯昭象物，仰致高烟。肃彼灵祉，咸达皇虔。盛乐斯举，协徵调宫。灵飨庆洽，祉积化融。八变有序，三献已终。坎牲瘗玉，酬德报功。振垂成吕，投壤生风。道无虚致，事由感通。于皇盛烈，比祚华嵩。
禋雅·其一
作者：沈约
朝代：南北朝

紫宫昭焕，太乙微玄。降临下土，尊高上天。载陈圭币，式备牲牷。云箛清引，栒虡高悬。俯昭象物，仰致高烟。肃彼灵祉，咸达皇虔。
禋雅·其二
作者：沈约
朝代：南北朝

盛乐斯举，协徵调宫。灵飨庆洽，祉积化融。八变有序，三献已终。坎牲瘗玉，酬德报功。振垂成吕，投壤生风。道无虚致，事由感通。于皇盛烈，比祚华嵩。
秋夜诗
作者：沈约
朝代：南北朝

月落宵向分。
紫烟郁氛氲。
曀曀萤入雾。
离离鴈出云。
巴童暗理瑟。
汉女夜缝裙。
新知乐如是。
久要讵相闻。
秋夜诗
作者：沈约
朝代：南北朝

月落宵向分，紫烟郁氛氲。曀曀萤入雾，离离雁出云。巴童暗理瑟，汉女夜缝裙。新知乐如是，久要讵相闻。
秋晨羁怨望海思归诗
作者：沈约
朝代：南北朝

分空临澥雾。
披远望沧流。
八桂暧如画。
三桑眇若浮。
烟极希丹水。
月远望青丘。
秋晨羁怨望海思归诗
作者：沈约
朝代：南北朝

分空临澥雾，披远望沧流。八桂暧如画，三桑眇若浮。烟极希丹水，月远望青丘。
细言应令诗
作者：沈约
朝代：南北朝

开馆尺棰余。
筑榭微尘里。
蜗角列州县。
毫端建朝市。
细言应令诗
作者：沈约
朝代：南北朝

开馆尺棰馀，筑榭微尘里。蜗角列州县，毫端建朝市。
织女赠牵牛诗
作者：沈约
朝代：南北朝

红妆与明镜，二物本相亲。用持施点画，不照离居人。往秋虽一照，一照复还尘。尘生不复拂，蓬首对河津。冬夜寒如此，宁遽道阳春。初商忽云至，暂得奉衣巾。施衿已成故，每聚忽如新。
芳树
作者：沈约
朝代：南北朝

发萼九华隈，开跗寒露侧。氤氲非一香，参差多异色。宿昔寒飙举，摧残不可识。霜雪交横至，对之长叹息。
行园诗
作者：沈约
朝代：南北朝

寒瓜方卧垄，秋菰亦满陂。紫茄纷烂熳，绿芋郁参差。初菘向堪把，时韭日离离。高梨有繁实，何减万年枝。荒渠集野雁，安用昆明池。
襄阳蹋铜蹄歌
作者：沈约
朝代：南北朝

分手桃林岸。
送别岘山头。
若欲寄音信。
汉水向东流。
襄阳蹋铜蹄歌三首
作者：沈约
朝代：南北朝

分手桃林岸，送别岘山头。若欲寄音信，汉水向东流。生长宛水上，从事襄阳城。一朝遇神武，奋翼起先鸣。蹀鞚飞尘起，左右自生光。男儿得富贵，何必在归乡。
襄阳蹋铜蹄歌三首·其一
作者：沈约
朝代：南北朝

分手桃林岸，送别岘山头。若欲寄音信，汉水向东流。
襄阳蹋铜蹄歌三首·其三
作者：沈约
朝代：南北朝

蹀鞚飞尘起，左右自生光。男儿得富贵，何必在归乡。
襄阳蹋铜蹄歌三首·其二
作者：沈约
朝代：南北朝

生长宛水上，从事襄阳城。一朝遇神武，奋翼起先鸣。
西地梨诗
作者：沈约
朝代：南北朝

列茂河阳苑。
蓄紫滥觞隈。
翻黄秋沃若。
落素春徘徊。
西地梨诗
作者：沈约
朝代：南北朝

列茂河阳苑，蓄紫滥觞隈。翻黄秋沃若，落素春徘徊。
豫章行
作者：沈约
朝代：南北朝

燕陵平而远，易河清且驶。一见尘波阻，临途引征思。双剑爱匣同，孤鸾悲影异。宴言诚易纂，清歌信难嗣。卧闻夕钟急，坐阅朝光亟。往欢坠壮心，来戚满衰志。殂芳无再馥，沦灰定还炽。夏台尚可忘，荣辱亦奚事。愧微旷士节，徒感鄙生饵。劳哉纳辰和，地远托声寄。
贞女引
作者：沈约
朝代：南北朝

贞女信无矫。
傍邻也见疑。
轻生本非惜。
贱躯良足悲。
传芳托嘉树。
弦歌寄好词。
贞女引
作者：沈约
朝代：南北朝

贞女信无矫，傍邻也见疑。轻生本非惜，贱躯良足悲。传芳托嘉树，弦歌寄好词。
赠刘南郡委连诗
作者：沈约
朝代：南北朝

宴游忽永。
心期靡悔。
代历四朝。
年踰十载。
朋居缱绻。
余违尔诲。
岂独秋兰。
结言为佩。
赠刘南郡委连诗
作者：沈约
朝代：南北朝

峨峨令藩。
腾芳戚右。
缉兹江汉。
实寄僚首。
在德易充。
为名难朽。
愿言可获。
岁暮携手。
赠刘南郡季连诗
作者：沈约
朝代：南北朝

鸿汉景德，盛楚连徽。灼灼中垒，入奥知微。殊源别派，复属清辉。伊我兰执，升堂启扉。宴游忽永，心期靡悔。代历四朝，年逾十载。朋居缱绻，余违尔诲。岂独秋兰，结言为佩。事有离会，心未江湖。昔分湘济，今别荆吴。安得理翰，同飞故都。情劳伊尔，念切纷吾。追念生平，欢友非一。讽雩斯五，披林者七。方驾清衢，置酒兰室。离役代有，兴言涕溢。山邦务寡，陕辅任隆。才否虽异，劳逸不同。幽岩何有，丹桂为丛。结枝以赠，寄之飞鸿。峨峨令藩，腾芳戚右。缉兹江汉，实寄僚首。在德易充，为名难朽。愿言可获，岁暮携手。
赠刘南郡季连诗
作者：沈约
朝代：南北朝

鸿汉景德，盛楚连徽。灼灼中垒，入奥知微。殊源别派，复属清辉。伊我兰执，升堂启扉。峨峨令藩，腾芳戚右。缉兹江汉，实寄僚首。在德易充，为名难朽。愿言可获，岁暮携手。
赠刘南郡季连诗
作者：沈约
朝代：南北朝
体裁：四言诗

鸿汉景德，盛楚连徽。灼灼中垒，入奥知微。殊源别派，复属清辉。伊我兰执，升堂启扉。（一章）宴游忽永，心期靡悔。代历四朝，年逾十载。朋居缱绻，余违尔诲。岂独秋兰，结言为佩。（二章）事有离会，心未江湖。昔分湘济，今别荆吴。安得理翰，同飞故都。情劳伊尔，念切纷吾。（三章）追念生平，欢友非一。讽雩斯五，披林者七。方驾清衢，置酒兰室。离役代有，兴言涕溢。（四章）山邦务寡，陕辅任隆。才否虽异，劳逸不同。幽岩何有，丹桂为丛。结枝以赠，寄之飞鸿。（五章）峨峨令藩，腾芳戚右。缉兹江汉，实寄僚首。在德易充，为名难朽。愿言可获，岁暮携手。（六章）
赠沈录事江水曹二大使诗
作者：沈约
朝代：南北朝

伊我洪族，源浚流长。奕奕清济，代有兰芳。允兹二秀，挺干朝阳。于彼原隰，徽命是将。受言帝庭，观风上牧。逸翰双举，为腓为服。遍轨瓯吴，萦涂海陆。岌岌貂冕，辚辚华毂。帝格文祖，握瑞持衡。庆逾高邑，兆属大横。王道无外，乾路昭亨。近臣展事，上介倅行。微微下国，川纡路阻。蔼蔼王人，匪遑宁处。巡仪既畅，私宴亦叙。置酒式歌，披衿寤语。戒途在日，复路回舟。霜结暮草，风卷寒流。情劳东眷，望泫西浮。崇君远业，敬尔芳猷。
赠沈录事江水曹二大使诗
作者：沈约
朝代：南北朝
体裁：四言诗

伊我洪族，源浚流长。奕奕清济，代有兰芳。允兹二秀，挺干朝阳。于彼原隰，徽命是将。（一章）受言帝庭，观风上牧。逸翰双举，为腓为服。遍轨瓯吴，萦涂海陆。岌岌貂冕，辚辚华毂。（二章）帝格文祖，握瑞持衡。庆逾高邑，兆属大横。王道无外，乾路昭亨。近臣展事，上介倅行。（三章）微微下国，川纡路阻。蔼蔼王人，匪遑宁处。巡仪既畅，私宴亦叙。置酒式歌，披衿寤语。（四章）戒途在日，复路回舟。霜结暮草，风卷寒流。情劳东眷，望泫西浮。崇君远业，敬尔芳猷。（五章）
赠沈录事江水曹二大使诗
作者：沈约
朝代：南北朝

帝格文祖。
握瑞持衡。
庆踰高邑。
兆属大横。
王道无外。
干路昭亨。
近臣展事。
上介倅行。
赠沈录事江水曹二大使诗
作者：沈约
朝代：南北朝

戒途在日。
复路回舟。
霜结暮草。
风卷寒流。
情劳东眷。
望泫西浮。
崇君远业。
敬尔芳猷。
赤松涧诗
作者：沈约
朝代：南北朝

松子排烟去。
英灵眇难测。
惟有清涧流。
潺湲终不息。
神丹在兹化。
云軿于此陟。
愿受金液方。
片言生羽翼。
渴就华池歌。
饥向朝霞食。
何时当来还。
延伫青岩侧。
赤松涧诗
作者：沈约
朝代：南北朝

松子排烟去，英灵眇难测。惟有清涧流，潺湲终不息。神丹在兹化，云軿于此陟。愿受金液方，片言生羽翼。渴就华池饮，饥向朝霞食。何时当来还，延伫青岩侧。
还园宅奉酬华阳先生诗
作者：沈约
朝代：南北朝

早欲寻名山。
期待婚嫁毕。
二事虽云已。
此外复非一。
忽闻龙图至。
仍覩荣光溢。
副朝首八元。
开壤赋千里。
冠缨曾弗露。
风雨未尝栉。
鸣玉响洞门。
金蝉映朝日。
惭无小人报。
徒叨令尹秩。
岂忘平生怀。
靡盬不遑恤。
还园宅奉酬华阳先生诗
作者：沈约
朝代：南北朝

早欲寻名山，期待婚嫁毕。二事虽云已，此外复非一。忽闻龙图至，仍睹荣光溢。副朝首八元，开壤赋千室。冠缨曾弗露，风雨未尝栉。鸣玉响洞门，金蝉映朝日。惭无小人报，徒叨令尹秩。岂忘平生怀，靡盬不遑恤。
送别友人诗
作者：沈约
朝代：南北朝

君东我亦西，衔悲涕如霰。浮云一南北，何由展言宴。方作异乡人，赠子同心扇。遥裔发海鸿，连翻出檐燕。春秋更去来，参差不相见。
酬华阳陶先生诗
作者：沈约
朝代：南北朝

三清未可觌。
一气且空存。
所愿回光景。
拯难拔危魂。
若蒙丸丹赠。
岂惧六龙奔。
酬华阳陶先生诗
作者：沈约
朝代：南北朝

三清未可觌，一气且空存。所愿回光景，拯难拔危魂。若蒙丸丹赠，岂惧六龙奔。
酬孔通直逖怀蓬居诗
作者：沈约
朝代：南北朝

阊阖既洞启，龙楼亦高辟。两宫集鸾步，二闱引通籍。伊尔事清途，纷吾供贱役。
酬孔通直逷怀蓬居诗
作者：沈约
朝代：南北朝

阊阖既洞启。
龙楼亦高辟。
两宫集鸾步。
二闱引通籍。
伊尔事清途。
纷吾供贱役。
酬谢宣城朓诗
作者：沈约
朝代：南北朝

王乔飞凫舄，东方金马门。从宦非宦侣，避世不避喧。揆予发皇鉴，短翮屡飞翻。晨趋朝建礼，晚沐卧郊园。宾至下尘榻，忧来命绿樽。昔贤侔时雨，今守馥兰荪。神交疲梦寐，路远隔思存。牵拙谬东汜，浮惰及西昆。顾循良菲薄，何以俪玙璠。将随渤澥去，刷羽泛清源。
钓竿
作者：沈约
朝代：南北朝

桂舟既容与，绿浦复回纡。轻丝动弱芰，微楫起单凫。扣舷忘日暮，卒岁以为娱。
长安有狭斜行
作者：沈约
朝代：南北朝

青槐金陵陌。
丹毂贵游士。
方骖万科巨。
炫服千金子。
咸阳不足称。
临淄孰能拟。
长安有狭斜行
作者：沈约
朝代：南北朝

青槐金陵陌，丹毂贵游士。方骖万乘巨，炫服千金子。咸阳不足称，临淄孰能拟。
长歌行
作者：沈约
朝代：南北朝

春隰荑绿柳，寒墀积皓雪。依依往纪盈，霏霏来思结。思结缠岁晏，曾是掩初节。初节曾不掩，浮荣逐弦缺。弦缺更圆合，浮荣永沉灭。色随夏莲变，态与秋霜耋。道迫无异期，贤愚有同绝。衔恨岂云忘，天道无甄别。功名识所职，竹帛寻摧裂。生外苟难寻，坐为长叹设。
长歌行
作者：沈约
朝代：南北朝

连连舟壑改，微微市朝变。来功嗣往迹，莫武徂升彦。局涂顿远策，留欢恨奔箭。拊戚状惊澜，循休拟回电。岁去芳愿违，年来苦心荐。春貌既移红，秋林岂停茜。一位茂陵道，宁思柏梁宴。长戢兔园情，永别金华殿。声徽无惑简，丹青有馀绚。幽籥且未调，无使长歌倦。
饮马长城窟
作者：沈约
朝代：南北朝

介马渡龙堆。
涂萦马屡回。
前访昌海驿。
杂种宼轮台。
旌幕卷烟雨。
徒御犯冰埃。
饮马长城窟
作者：沈约
朝代：南北朝
体裁：诗

介马渡龙堆，涂萦马屡回。前访昌海驿，
杂种宼轮台。旌幕卷烟雨，徒御犯冰埃。
饮马长城窟
作者：沈约
朝代：南北朝

介马渡龙堆，途萦马屡回。前访昌海驿，杂种寇轮台。旌幕卷烟雨，徒御犯冰埃。
饯谢文学离夜诗
作者：沈约
朝代：南北朝

汉池水如带。
巫山云似盖。
瀄汩背吴潮。
潺湲横楚濑。
一望沮漳水。
宁思江海会。
以我径寸心。
从君千里外。
饯谢文学离夜诗
作者：沈约
朝代：南北朝

汉池水如带，巫山云似盖。瀄汩背吴潮，潺湲横楚濑。一望沮漳水，宁思江海会。以我径寸心，从君千里外。
麦李诗
作者：沈约
朝代：南北朝

青玉冠西海，碧石弥外区。化为中园实，其下成路衢。在先良足贵，因小邈难逾。色润房陵缥，味夺寒水朱。摘持欲以献，尚食且踟蹰。
齐讴行
作者：沈约
朝代：南北朝

东秦称右地，川隰固夷昶。层峰驾苍云，浊河流素壤。青丘良杳郁，雪宫信疏敞。王佐改殷命，霸功缪周网。
咏雀诗
作者：沈趍
朝代：南北朝

肌薄少滋腴，色浅非丹翠。不惧越王羞，宁怀秦后珥。傍檐葺寒草，循场啄馀穗。且欣大厦成，焉须鸿鹄志。
赋得雾诗
作者：沈趍
朝代：南北朝

窈郁蔽园林，依霏被轩牖。睇有始疑空，瞻空复如有。游蛇隐遥汉，文豹栖南阜。既殊三五辉，远望徒延首。
同沈恭子游虎丘寺有作
作者：清远道士
朝代：南北朝

我本长殷周，遭罹历秦汉。四渎与五岳，名山尽幽窜。及此寰区中，始有近峰玩。近峰何郁郁，平湖渺瀰漫。吟俯川之阴，步上山之岸。山川共澄澈，光彩交凌乱。白云蓊欲归，青松忽消半。客去川岛静，人来山鸟散。谷深中见日，崖幽晓非旦。闻子盛游遨，风流足词翰。嘉兹好松石，一言常累叹。忽谓余鬼神，忻君共幽赞。
答孙缅歌
作者：渔父
朝代：南北朝

竹竿籊籊，河水浟浟。相忘为乐，贪饵吞钩。非夷非惠，聊以忘忧。
从驾幸金墉城诗
作者：温子升
朝代：南北朝

兹城实佳丽，飞甍自相并。胶葛拥行风，岧峣閟流景。御沟属清洛，驰道通丹屏。湛淡水成文，参差树交影。长门久已闭，离宫一何静。细草缘玉阶，高枝荫桐井。微微夕渚暗，肃肃暮风冷。神行扬翠旗，天临肃清警。伊臣从下列，逢恩信多幸。康衢虽已泰，弱力将安骋。
凉州乐歌二首
作者：温子升
朝代：南北朝

远游武威郡，遥望姑臧城。车马相交错，歌吹日纵横。路出玉门关，城接龙城坂。但事弦歌乐，谁道山川远。
凉州乐歌二首·其一
作者：温子升
朝代：南北朝

远游武威郡，遥望姑臧城。车马相交错，歌吹日纵横。
凉州乐歌二首·其二
作者：温子升
朝代：南北朝

路出玉门关，城接龙城坂。但事弦歌乐，谁道山川远。
咏花蝶诗
作者：温子升
朝代：南北朝

素蝶向林飞，红花逐风散。花蝶俱不息，红素还相乱。芬芬共袭予，葳蕤从可玩。不慰行客心，遽动离居叹。
安定侯曲
作者：温子升
朝代：南北朝

封疆在上地，钟鼓自相和。美人当窗舞，妖姬掩扇歌。
捣衣诗
作者：温子升
朝代：南北朝

长安城中秋夜长。佳人锦石捣流黄。香杵纹砧知近远。传声递响何凄凉。七夕长河烂。中秋明月光。蠮螉塞边绝候雁。鸳鸯楼上望天狼。
春日临池诗
作者：温子升
朝代：南北朝

光风动春树，丹霞起暮阴。嵯峨映连璧，飘飖下散金。徒自临濠渚，空复抚鸣琴。莫知流水曲，谁辩游鱼心。
炖煌乐
作者：温子升
朝代：南北朝

客从远方来，相随歌且笑。自有炖煌乐，不减安陵调。
相国清河王挽歌
作者：温子升
朝代：南北朝

高门讵改辙，曲沼尚馀波。何言吹楼下，翻成薤露歌。
结袜子
作者：温子升
朝代：南北朝

谁能访故剑，会自逐前鱼。裁纫终委箧，织素空有馀。
凉州乐歌二首【其一】
作者：温子昇
朝代：南北朝
体裁：诗

【其一】
远游武威郡，遥望姑臧城。
车马相交错，歌吹日纵横。
凉州乐歌二首【其二】
作者：温子昇
朝代：南北朝
体裁：诗

【其二】
路出玉门关，城接龙城坂。
但事弦歌乐，谁道山川远！
白鼻騧
作者：温子昇
朝代：南北朝
体裁：诗

少年多好事，揽辔向西都。相逢狭斜路，驻马诣当垆。
诗
作者：游雅
朝代：南北朝

人贵河间邢，不胜广平游。人自弃伯度，我自敬黄头。
历山草堂应教
作者：湛挺
朝代：南北朝

闭户守玄漠，无复车马迹。衰废归丘樊，岁寒见松柏。身惭睢阳老，名忝梁园客。习隐非朝市，追常在山泽。离离插天树，磊磊间云石。持此怡一生，伤哉驹度隙。
紫骝马
作者：独孤嗣宗
朝代：南北朝

倡楼望早春，宝马度城闉。照曜桃花径，蹀躞采桑津。金羁丽初景，玉勒染轻尘。远听珂惊急，犹是画眉人。
懊侬曲歌
作者：王仲雄
朝代：南北朝

赏叹负情侬，郎今果何许。君行不净心，那得恶人题。
在渭阳赋诗
作者：王伟
朝代：南北朝

平明听战鼓，薄暮叙存亡。楚汉方龙斗，秦关陈未央。
狱中赠人诗
作者：王伟
朝代：南北朝

赵壹能为赋，邹阳解献书。何惜西江水，不救辙中鱼。
侍太子九日宴玄圃诗
作者：王俭
朝代：南北朝

明明储后，冲默其量。徘徊礼乐，优游风尚。微言外融，几神内王。就日齐晖，仪云等望。本茂条荣，源澄流洁。汉称间平，周云鲁卫。咨我藩华，方轶前轨。秋日在房，鸿雁来翔。寥寥清景，霭霭微霜。草木摇落，幽兰独芳。眷言淄苑，尚想濠梁。既畅旨酒，亦饱徽猷。有来斯悦，无远不柔。
侍皇太子释奠宴诗
作者：王俭
朝代：南北朝

礼惟国干，义实民端。身由业澡，世以教安。金镕乃器，水术伊澜。渐芳则馥，履冰固寒。瞽宗务时，頖宫善诱。咨此含生，跻彼仁寿。淳移雅缺，历兹永久。游艺莫师，独学谁友。三兆戒辰，八鸾警旦。风动蒿宫，云栖参馆。礼迈仁周，乐超英汉。神保爰格，祝史斯赞。郁鬯既终，德馨是与。降冕上痒，升宴东序。槐宰金贞，藩维玉誉。时彦莘莘，国胄楚楚。
后园饯从兄豫章诗
作者：王俭
朝代：南北朝

兹夕竟何夕，念别开曾轩。光风转兰蕙，流月泛虚园。
明德凯容乐
作者：王俭
朝代：南北朝

多难固业，殷忧启圣。帝宗缵武，维时执竞。起柳献祥，百堵兴咏。义虽祀夏，功符受命。远无不怀，迩无不肃。其仪济济，其容穆穆。赫矣群临，昭哉嗣服。允王惟后，膺此多福。礼以昭事，乐以感灵。八簋陈室，六舞充庭。观德在庙，象德在形。四海来祭，万国咸宁。
春夕诗
作者：王俭
朝代：南北朝

露华方照岁，云彩复经春。虚闺稍叠草，幽帐日凝尘。
春日家园诗
作者：王俭
朝代：南北朝

徙倚未云暮，阳光忽已收。羲和远停晷，壮士岂淹留。冉冉老将至，功名竟不修。稷契匡虞夏，伊吕翼商周。抚躬谢先哲，解绂归山丘。
春诗二首
作者：王俭
朝代：南北朝

兰生已匝苑，萍开欲半池。轻风摇杂花，细雨乱丛枝。风光承露照，雾色点兰晖。青荑结翠藻，黄鸟弄春飞。
春诗二首·其一
作者：王俭
朝代：南北朝

兰生已匝苑，萍开欲半池。轻风摇杂花，细雨乱丛枝。
春诗二首·其二
作者：王俭
朝代：南北朝

风光承露照，雾色点兰晖。青荑结翠藻，黄鸟弄春飞。
穆德凯容乐
作者：王俭
朝代：南北朝

太姒嫔周，途山俪禹。我后嗣徽，重规叠矩。肃肃閟宫，翔翔云舞。有飨德馨，无绝终古。
赠徐孝嗣诗
作者：王俭
朝代：南北朝

婉婉游龙，载游载东。靡靡行云，并跃齐踪。无类不感，有来斯雍。之子云迈，嗟我莫从。岁云暮止，述职戒行。崇兰罢秀，孤松独贞。悲风宵远，乘雁晨征。抚物遐想，念别书情。方轨叔茂，追清彦辅。柔亦不茹，刚亦不吐。
高德宣烈乐
作者：王俭
朝代：南北朝

悠悠草昧，穆穆经纶。乃文乃武，乃圣乃神。动龛危乱，静比斯民。诞应休命，奄有八夤。握机肇运，光启禹服。义满天渊，礼昭地轴。泽靡不怀，威无不肃。戎夷竭欢，象来致福。偃风裁化，暅日敷祥。信星含曜，秬草流芳。七庙观德，六乐宣章。惟先惟敬，是飨是将。
齐白纻辞
作者：王俭
朝代：南北朝

阳春白日风花香。趋步明月舞瑶裳。声发金石媚笙簧。罗袿徐转红袖扬。清歌流响绕凤梁。如矜若思凝且翔。转盻流精艳辉光。将流将引雁双行。欢来何晚意何长。明君驭世永歌昌。
皇太子释奠会诗
作者：王僧令
朝代：南北朝
体裁：四言诗

伊昔上德，体极凝贞。敷文翊典，济美基平。三坟爰畅，六顺斯明。玄风流采，邈代飞馨。（一章）洪机泻御，祯符景历。缵承圣辉，盈图蕴册。化协无疆，皇猷匪隔。海裔覃仁，沙方浃泽。（二章）帝图远泰，震储克融。识超玄览，志迈谦冲。弘仁博艺，礼让兼崇。倾衢舞■，溢路歌风。（三章）询谋有徽，克晨嘉奠。礼光瑶俎，乐泛轩县。飨毕祉流，回神曲燕。庆溢欢悰，情稠恩遍。（四章）肃令警辰，祯徽曜节。庆晷逶迤，祥云炤𥺚。瑶旆烟回，金声霄撤。浃宇怀昌，含生载悦。（五章）冲心幽被，奖逯无偏。栖质琼伍，俪服华筵。微蓱托海，毳羽浮天。方陶姬化，永沐姚年。（六章）
赠王俭诗
作者：王僧佑
朝代：南北朝

汝家在市门，我家在南郭。汝家饶宾侣，我家多鸟雀。
与司马治书同闻邻妇夜织诗
作者：王僧孺
朝代：南北朝

洞房风已激，长廊月复清。蔼蔼夜庭广，飘飘晓帐轻。杂闻百虫思，偏伤一鸟声。鸟声长不息，妾心复何极。犹恐君无衣，夜夜当窗织。
中川长望诗
作者：王僧孺
朝代：南北朝

长川杳难即，四望四无极。安流宁可值，愤风方未息。危帆渡中悬，孤光岩下昃。岸际树难辨，云中鸟易识。莫恨东复西，谁知迂且直。故乡相思者，当春爱颜色。独写千行泪，谁同万里忆。
为人伤近而不见诗
作者：王僧孺
朝代：南北朝

嬴女凤皇楼，汉姬柏梁殿。讵胜仙将死，音容犹可见。我有一心人，同乡不异县。异县不成隔，同乡更脉脉。脉脉如牛女，何由寄一语。
为人宠姬有怨诗
作者：王僧孺
朝代：南北朝

可怜独立树，枝轻根易摇。已为露所浥，复为风所飘。锦衾襞不开，端坐夜及朝。是妾愁成瘦，非君重细腰。
为人有赠诗
作者：王僧孺
朝代：南北朝

碧玉与绿珠，张卢复双女。曼声古难匹，长袂世无侣。似出凤凰楼，言发潇湘渚。幸有褰裳便，含情寄一语。
为人述梦诗
作者：王僧孺
朝代：南北朝

工知想成梦，未信梦如此。皎皎无片非，的的一皆是。以亲芙蓉褥，方开合欢被。雅步极嫣妍，含辞姿委靡。如言非倏忽，不意成俄尔。及寤尽空无，方知悉虚诡。
为何库部旧姬拟蘼芜之句诗
作者：王僧孺
朝代：南北朝

出户望兰薰，褰帘正逢君。敛容裁一访，新知讵可间。新人含笑近，故人含泪隐。妾意在寒松，君心逐朝槿。
为姬人自伤诗
作者：王僧孺
朝代：南北朝

自知心里恨，还向影中羞。回持昔慊慊，变作今悠悠。还君与妾扇，归妾奉君裘。弦断犹可续，心去最难留。
为徐仆射妓作诗
作者：王僧孺
朝代：南北朝

日晚应归去，上客强盘桓。稍知玉钗重，渐见罗襦寒。
伤乞人诗
作者：王僧孺
朝代：南北朝

少年空扶辙，白首竟填沟。苇席何由足，菽藿不能周。自顾非好乞，行且欲包羞。劳君款曲问，冒此殷勤酬。
何生姬人有怨诗
作者：王僧孺
朝代：南北朝

寒树栖羁雌，月映风复吹。逐臣与弃妾，零落心可积。宝琴徒七弦，兰灯空自枝。颦谷不足效，啼妆拭复垂。同衾成楚越，异国非仳离。
侍宴景阳楼诗
作者：王僧孺
朝代：南北朝

金铺烁可镜，桂栋俨临云。沾觞均饮德，服道验朝闻。讵论禹无间，非耻尧为君。小臣亦何者，短翮屡追群。
侍宴诗
作者：王僧孺
朝代：南北朝

丽景属春馀，清阴澄夏首。交枝隐修径，回流影遥阜。徙帷轹轻筠，移銮拂高柳。去矣劳茂绩，勉哉报嘉诱。小臣良不才，涓尘愧所守。何用胜雕斫，譬木良如朽。
侍宴诗
作者：王僧孺
朝代：南北朝

回舆避暑宫，下辇迎风馆。散漫轻烟转，霏微商云散。蔓草亘岩垂，高枝起天半。回风稍惊水，落光渐斜岸。妙舞驻行云，清歌入层汉。晬颜畅有怿，德音良已粲。
古意诗
作者：王僧孺
朝代：南北朝

青丝控燕马，紫艾饰吴刀。朝风吹锦带，落日映珠袍。陆离关右客，照耀山西豪。虽非学诡遇，终是任逢遭。人生会有死，得处如鸿毛。宁能偶鸡鹜，寂寞隐蓬蒿。
咏宠姬诗
作者：王僧孺
朝代：南北朝

及君高堂还，值妾妍妆罢。曲房褰锦帐，回廊步珠屣。玉钗时可挂，罗襦讵难解。再顾连城易，一笑千金买。
咏捣衣诗
作者：王僧孺
朝代：南北朝

足伤金管遽，多怆缇光促。露团池上紫，风飘庭里绿。下机骛西眺，鸣砧遽东旭。芳汗似兰汤，雕金辟龙烛。散度广陵音，掺写渔阳曲。别鹤悲不已，离鸾断还续。尺素在鱼肠，寸心凭雁足。
咏春诗
作者：王僧孺
朝代：南北朝
体裁：诗

岸烟起暮色，岸水带斜晖。径狭横枝度，帘摇惊燕飞。落花承步履，流涧写行衣。何殊九芝盖，薄暮洞庭归。
在王晋安酒席数韵诗
作者：王僧孺
朝代：南北朝

窈窕宋华容，但歌有清曲。转盻非无以，斜扇还相瞩。讵减许飞琼，多胜刘碧玉。何因送款款，半饮杯中醁。
夜愁示诸宾诗
作者：王僧孺
朝代：南北朝

檐露滴为珠，池水合成璧。万行朝泪泻，千里夜愁积。孤帐闭不开，寒膏尽复益。谁知心眼乱，看朱忽成碧。
寄何记室诗
作者：王僧孺
朝代：南北朝

思君不得见，望望独长嗟。夜风入寒水，晚露拂秋花。何由假日御，暂得寄风车。
忽不任愁聊示固远诗
作者：王僧孺
朝代：南北朝

去秋客旧吴，今春投故越。泪逐东归水，心挂西斜月。未应岁贬颜，直以忧残发。
春思诗
作者：王僧孺
朝代：南北朝

雪罢枝即青，冰开水便绿。复闻黄鸟声，全作相思曲。
春怨诗
作者：王僧孺
朝代：南北朝

四时如湍水，飞奔竞回复。夜鸟响嘤嘤，朝光照煜煜。厌见花成子，多看笋为竹。万里断音书，十载异栖宿。积愁落芳鬓，长啼坏美目。君去在榆关，妾留住函谷。惟对昔邪房，如愧蜘蛛屋。独唤响相酬，还将影自逐。象床易毡簟，罗衣变单复。几过度风霜，犹能保茕独。
春日寄乡友诗
作者：王僧孺
朝代：南北朝

旅心已多恨，春至尚离群。翠枝结斜影，绿水散圆文。戏鱼两相顾，游鸟半藏云。何时不悯默，是日最思君。
春闺有怨诗
作者：王僧孺
朝代：南北朝

愁来不理鬓，春至更攒眉。悲看蛱蝶粉，泣望蜘蛛丝。月映寒蛩褥，风吹翡翠帷。飞鳞难托意，驶翼不衔辞。
月夜咏陈南康新有所纳诗
作者：王僧孺
朝代：南北朝

二八人如花，三五月如镜。开帘一种色，当户两相映。重价出秦韩，高名入燕郑。十城屡请易，千金几争聘。君意自能专，妾心本无竞。
朱鹭
作者：王僧孺
朝代：南北朝

因风弄玉水，映日上金堤。犹持畏罗缴，未得异凫鹥。闻君爱白雉，兼因重碧鸡。未能声似凤，聊变色如圭。愿识昆明路，乘流饮复栖。
湘夫人
作者：王僧孺
朝代：南北朝

桂栋承薜帷，眇眇川之湄。白蘋徒可望，绿芷竟空滋。日暮思公子，衔意嘿无辞。
登高台
作者：王僧孺
朝代：南北朝

试出金华殿，聊登铜雀台。九路平如掌，千门洞已开。轩车映日过，箫管逐风来。若非邯郸美，便是洛阳才。
白马篇
作者：王僧孺
朝代：南北朝

千里生冀北，玉鞘黄金勒。散蹄去无己，摇头意相得。豪气发西山，雄风擅东国。飞鞚出秦陇，长驱绕岷僰。承谟若有神，禀算良不惑。瀄汨河水黄，参差嶂云黑。安能对儿女，垂帷弄毫墨。兼弱不称雄，后得方为特。此心亦何已，君恩良未塞。不许跨天山，何由报皇德。
秋日愁居答孔主簿诗
作者：王僧孺
朝代：南北朝

首秋云物善，昼暑旦犹清。日华随水泛，树影逐风轻。依帘野马合，当户昔耶生。物我一无际，人鸟不相惊。傥过北山北，聊访法高卿。
秋闺怨
作者：王僧孺
朝代：南北朝

斜光隐西壁，
暮雀上南枝。
风来秋扇屏，
月出夜镫吹。
深心起百际，
遥泪非一垂。
徒劳妾辛苦，
终言君不知。
秋闺怨诗
作者：王僧孺
朝代：南北朝

斜光隐西壁，暮雀上南枝。风来秋扇屏，月出夜灯吹。深心起百际，遥泪非一垂。徒劳妾辛苦，终言君不知。
至牛渚忆魏少英诗
作者：王僧孺
朝代：南北朝

枫林暧似画，沙岸净如扫。空笼望悬石，回斜见危岛。绿草闲游蜂，青葭集轻鸨。徘徊洞初月，浸淫溃春潦。非愿岁物华，徒用风光好。
落日登高诗
作者：王僧孺
朝代：南北朝

凭高且一望，目极不能舍。东北指青门，西南见白社。轸轸河梁上，纷纷渭桥下。争利亦争名，驱车复驱马。宁访蓬蒿人，谁怜寂寞者。
见贵者初迎盛姬聊为之咏诗
作者：王僧孺
朝代：南北朝

久想专房丽，未见倾城者。千金访繁华，一朝遇容冶。空本蓟门外，来戏丛台下。长卿幸未匹，文君复新寡。
赠顾仓曹诗
作者：王僧孺
朝代：南北朝

洛阳十二门，楼阙似西昆。暧暧罘罳下，相望隔画垣。画垣向阿阁，栖凤复栖鸳。五曹均趋奏，六尚等便烦。朝炉何馥馥，夜锦有馀温。日中驱上驷，骧首遍京苑。晨趋魏公子，夕宿韩王孙。夙昔今何在，生平弃不论。譬如菤葹草，心谢叶空存。谁复三承睫，独念九飞魂。
送殷何两记室诗
作者：王僧孺
朝代：南北朝

掩袖出南浦，驱车送上征。飘飘晓云驶，瀁瀁旦潮平。不肖余何惜，无赀尔勿轻。倘有还书便，一言访死生。
鼓瑟曲有所思
作者：王僧孺
朝代：南北朝

夜风吹熠耀，朝光照昔邪。几销蘼芜叶，空落蒲桃花。不堪长织素，谁能独浣纱。光阴复何极，望促反成赊。知君自荡子，奈妾亦倡家。
七夕月下诗
作者：王僧达
朝代：南北朝

远山敛氛寝，广庭扬月波。气往风集隙，秋还露泫柯。节期既已孱，中宵振绮罗。来欢讵终夕，收泪泣分河。
和琅琊王依古诗
作者：王僧达
朝代：南北朝

少年好驰侠，旅宦游关源。既践终古迹，聊讯兴亡言。隆周为薮泽，皇汉成山樊。久没离宫地，安识寿陵园。仲秋边风起，孤蓬卷霜根。白日无精景，黄沙千里昏。显轨莫殊辙，幽途岂异魂。圣贤良已矣，抱命复何怨。
答颜延年诗
作者：王僧达
朝代：南北朝

长卿冠华阳，仲连擅海阴。圭璋既文府，精理亦道心。君子耸高驾，尘轨实为林。崇情符远迹，清气溢素襟。结游略年义，笃顾弃浮沉。寒荣共偃曝，春酝时献斟。聿来岁序暄，轻云出东岑。麦垄多秀色，杨园流好音。欢此乘日暇，忽忘逝景侵。幽衷何用慰，翰墨久谣吟。栖凤难为条，淑贶非所临。诵以永周旋，匣以代兼金。
诗
作者：王僧达
朝代：南北朝

初樱动时艳，擅藻灼辉芳。缃叶未开芷，红葩已发光。
释奠诗
作者：王僧达
朝代：南北朝

时泰道畅，礼备乐修。启痒选俊，博教深求。民人鳞萃，淑美云浮。师尊训浃，嘉敬载柔。
兰菊铭
作者：王叔之
朝代：南北朝

兰既春敷，菊又秋荣。芳薰百草，色艳群英。孰是芳质，在幽愈馨。朝斯夕斯，愿言永贞。
拟古诗
作者：王叔之
朝代：南北朝

客从北方来，言欲到交趾。远行无他货，惟有凤皇子。百金我不欲，千金难为市。谁知岩穴中，箫笙终夜起。
游罗浮山诗
作者：王叔之
朝代：南北朝

庵霭灵岳，开景神封。绵界盘趾，中天举峰。孤楼侧挺，层岫回重。风云秀体，卉木媚容。
甘橘赞
作者：王叔之
朝代：南北朝

节重履险，操贵有恒。一树保荣，四运齐能。在质惟美，于味斯弘。异分南域，北则枳橙。
舟赞
作者：王叔之
朝代：南北朝

涂则骋车，水惟用舟。弱楫轻棹，利涉济求。缅彼渔人，鼓枻清讴。
一旦歌
作者：王台卿
朝代：南北朝

一旦被头痛，避头还着床。自无亲伴侣，谁当给水浆。匍匐入山院，正逢虎与狼。对虎低头啼，垂泪泪千行。
临沧波诗
作者：王台卿
朝代：南北朝

高轩临不测，清江穷广深。天边生岸影，水上结云阴。风来白华起，潮满黄沙沈。
云歌
作者：王台卿
朝代：南北朝

玉云初度色，金风送影来。全生疑魄暗，半云月时开。欲知无处所，一为上阳台。
同萧治中十咏二首 其一 荡妇高楼月
作者：王台卿
朝代：南北朝

空庭高楼月，非复三五圆。何须照床里，终是一人眠。
同萧治中十咏二首 其二 南浦别佳人
作者：王台卿
朝代：南北朝

敛容送君别，一敛无开时。只应待相见，还将笑解眉。
同萧治中十咏二首·荡妇高楼月
作者：王台卿
朝代：南北朝

空庭高楼月，非复三五圆。何须照床里，终是一人眠。敛容送君别，一敛无开时。只应待相见，还将笑解眉。
和简文帝赛汉高祖庙诗
作者：王台卿
朝代：南北朝

沐芳事椒醑，驾言遵寿宫。瑶台斜接岫，玉殿上凌空。树出垂岩影，竹引带山风。阶长雾难歇，窗高云易通。所悲樽俎撤，按歌曲未终。
咏水中楼影诗
作者：王台卿
朝代：南北朝

飘飘似云度，亭亭如盖浮。熟看波不动，还是映高楼。
咏筝诗
作者：王台卿
朝代：南北朝

依歌时转韵，按曲动花钿。促调移轻柱，乱手度繁弦。惟有高秋月，秦声未可怜。
咏风诗
作者：王台卿
朝代：南北朝

浸淫不可识，去来非有情。乍见珠帘卷，时觉洞房清。暂拂兰池上，潋淡玉波生。一辨雄雌异，还恶庶人轻。
奉和往虎窟山寺诗
作者：王台卿
朝代：南北朝

我王宗胜道，驾言从所之。辎轩转朱毂，骊马跃青丝。清渠影高盖，游树拂行旗。宾徒纷杂沓，景物共依迟。飞梁通涧道，架宇接山基。丛花临迥砌，分流绕曲墀。谁言非胜境，云山独在兹。尘情良易著，道性故难缁。承恩奉教义，方当弘受持。
奉和望同泰寺浮图诗
作者：王台卿
朝代：南北朝

朝光正晃朗，涌塔标千丈。仪凤异灵乌，金盘代仙掌。积栱成雕桷，高檐挂珠网。宝地若地沙，风铃如树响。刻削生千变，丹青图万象。烟霞时出没，神仙乍来往。晨雾半层生，飞幡接云上。游霓不敢息，翔鹍讵能仰。赞善资哲人，流咏归明两。愿假舟航末，彼岸谁云广。
山池应令诗
作者：王台卿
朝代：南北朝

历览周仁智，登临欢豫多。穿渠引金谷，辟道出铜驼。长桥时跨水，曲阁乍临波。岩风生竹树，池香出芰荷。石幽衔细草，林末度横柯。
陌上桑
作者：王台卿
朝代：南北朝

令月开和景，处处动春心。挂筐须叶满，息倦重枝阴。
陌上桑四首
作者：王台卿
朝代：南北朝

郁郁陌上桑，盈盈道傍女。送君上河梁，拭泪不能语。郁郁陌上桑，遥遥山下蹊。君去戍万里，妾来守空闺。郁郁陌上桑，皎皎云间月。非无巧笑姿，皓齿为谁发。郁郁陌上桑，袅袅机头丝。君行亦宜返，今夕是何时。
陌上桑四首·其一
作者：王台卿
朝代：南北朝

郁郁陌上桑，盈盈道傍女。送君上河梁，拭泪不能语。
陌上桑四首·其三
作者：王台卿
朝代：南北朝

郁郁陌上桑，皎皎云间月。非无巧笑姿，皓齿为谁发。
陌上桑四首·其二
作者：王台卿
朝代：南北朝

郁郁陌上桑，遥遥山下蹊。君去戍万里，妾来守空闺。
陌上桑四首·其四
作者：王台卿
朝代：南北朝

郁郁陌上桑，袅袅机头丝。君行亦宜返，今夕是何时。
奉和往虎窟山寺诗
作者：王囧
朝代：南北朝

美境多胜迹，道场实兹地。造化本灵奇，人功兼制置。房廊相映属，阶阁并殊异。高明留睿赏，清净穆神思。豫游穷岭历，藉此方春至。野花夺人眼，山莺纷可喜。风景其鲜华，水石相辉媚。法像无尘染，真僧绝名利。陪游既伏心，闻道方刻意。
长安有狭邪行
作者：王囧
朝代：南北朝

名都驰道傍，华毂乱锵锵。道逢佳丽子，问我居何乡。我家洛川上，甲第遥相望。珠扉玳瑁床，绮席流苏帐。大子执金吾，次子中郎将。小子陪金马，遨游蔑卿相。三子俱休沐，风流郁何壮。三子俱会同，肃雍多礼让。三子俱还室，丝管纷寥亮。大妇裁舞衣，中妇学清唱。小妇窥镜影，弄此朝霞状。佳人且少留，为君绕梁唱。
咏镜诗
作者：王孝礼
朝代：南北朝

可怜不自识，终尔因镜中。分眉一等翠，对面两边红。转身先见动，含笑逆相同。犹嫌镜里促，看人未好通。
大堤女
作者：王容
朝代：南北朝

宝髻耀明珰，香罗鸣玉佩。大堤诸女儿，一一皆春态。入花花不见，穿柳柳阴碎。东风拂面来，由来亦相爱。
第五兄揖到太傅竟陵王属奉诗
作者：王寂
朝代：南北朝

兰馥春林，松贞秋坂。匪霜匪风，宁高宁远。玉华彼川，琛先兹巘。至德绸缪，嘉英缱绻。西周择才，东京得士。明明大齐，显允君子。芳华早照，徽声夙美。如彼招摇，不功而歭。天遥远汉，日华月丽。彦无沉隐，贤岂幽滞。如兰斯芬，如花斯蒂。臣实有恭，皇亦有惠。周旦绵邈，汉光遥缅。左右匡弼，朝夕台铉。嘉王副兹，声迈前典。谁奉神轩，匪德无践。寒林泛月，霜峰淡烟。浊樽湛澹，清调连绵。顾寻出处，中襟闵然。曷为赞仰，敢献微篇。
第五兄揖到太傅竟陵王属奉诗
作者：王寂
朝代：南北朝
体裁：四言诗

兰馥春林，松贞秋坂。匪霜匪风，宁高宁远。玉华彼川，琛先兹巘。至德绸缪，嘉英缱绻。（一章）西周择才，东京得士。明明大齐，显允君子。芳华早照，徽声夙美。如彼招摇，不功而歭。（二章）天遥远汉，日华月丽。彦无沉隐，贤岂幽滞。如兰斯芬，如花斯蒂。臣实有恭，皇亦有惠。（三章）周旦绵邈，汉光遥缅。左右匡弼，朝夕台铉。嘉王副兹，声迈前典。谁奉神轩，匪德无践。（四章）寒林泛月，霜峰淡烟。浊樽湛澹，清调连绵。顾寻出处，中襟闵然。曷为赞仰，敢献微篇。（五章）
头陀寺碑文
作者：王屮
朝代：南北朝
体裁：四言诗

质判玄黄，气分清浊。涉器千名，含灵万族。淳源上派，浇风下黩。爱流成海，情尘为岳。皇矣能仁，抚期命世。乃眷中土，聿来迦卫。奄有大千，遂荒三界。殷鉴四门，幽求六岁。亦既成德，妙尽无为。帝献方石，天开渌池。祥河辍水，宝树低枝。通庄九折，安步三危。川静波澄，龙翔云起。耆山广运，给园多士。金粟来仪，文殊戾止。应乾动寂，顺民终始。法本不然，今则无灭。象正虽阑，希夷未缺。于昭有齐，式扬洪烈。释网更维，玄津重枻。惟此名区，禅慧攸托。倚据崇岩，临倪通壑。沟池湘汉，堆阜衡霍。膴膴亭皋，幽幽林薄。媚兹邦后，洪流是挹。气茂三明，情超六入。眷言灵宇，载怀兴葺。丹刻翚飞，轮奂离立。象设既辟，睟容已安。桂深冬燠，松疏夏寒。神足游息，灵心往还。胜幡西振，贞石南刊。
离夜诗
作者：王常侍
朝代：南北朝

月没高楼晓，云起扶桑时。烛筵暧无色，行住闵相悲。当轩已凝念，况乃清江湄。怀人忽千里，谁缓鬓徂丝。
别萧咨议诗
作者：王延
朝代：南北朝

霏云承永夜，皓烛骛离轩。执酒怆谁与，举袖默无言。忍兹君为别，如此岁方暄。年深北岫时，鸟思南国园。江上愁别日，阶下树芳荪。
晨风行
作者：王循
朝代：南北朝

雾开九曲渎，风起千金堤。岸回分野径，林际成牛蹊。凫随落潮去，日傍绮霞低。望日轻舟隐，瑟瑟远寒凄。还眺小平急，宴语方难齐。
七襄怨诗
作者：王微
朝代：南北朝

藻帐越星波，玉饰渡云川。
咏愁诗
作者：王微
朝代：南北朝

自予抱羁思，眇与日月长。载离非宋远，谁谓河难航。忧随积霖密，慨因朗旭彰。负之苦不胜，即之竟无方。如彼引鲲鱼，待尽守空梁。天地岂私贫，运至岂固当。既悟非形兆，兹数讵可攘。
四气诗
作者：王微
朝代：南北朝

蘅若首春华，梧楸当夏翳。鸣笙起秋风，置酒飞冬雪。
杂诗二首
作者：王微
朝代：南北朝

桑妾独何怀，倾筐未盈把。自言悲苦多，排却不肯舍。妾悲叵陈诉，填忧不销冶。寒雁归所从，半途失凭假。壮情抃驱驰，猛气捍朝社。常怀云汉渐，常欲复周雅。重名好铭勒，轻躯愿图写。万里渡沙漠，悬师蹈朔野。传闻兵失利，不见来归者。奚处埋旌麾，何处丧车马。拊心悼巷人，零泪覆面下。徒谓久别离，不见长孤寡。寂寂掩高门，寥寥空广厦。待君竟不归，收颜今就槚。思妇临高台，长想凭华轩。弄弦不成曲，哀歌送苦言。箕帚留江介，良人处雁门。讵忆无衣苦，但知狐白温。日暗牛羊下，野雀满空园。孟冬寒风起，东壁正中昏。朱火独照人，抱景自愁怨。谁知心思乱，所思不可论。
杂诗二首·其一
作者：王微
朝代：南北朝

桑妾独何怀，倾筐未盈把。自言悲苦多，排却不肯舍。妾悲叵陈诉，填忧不销冶。寒雁归所从，半途失凭假。壮情抃驱驰，猛气捍朝社。常怀云汉渐，常欲复周雅。重名好铭勒，轻躯愿图写。万里渡沙漠，悬师蹈朔野。传闻兵失利，不见来归者。奚处埋旌麾，何处丧车马。拊心悼巷人，零泪覆面下。徒谓久别离，不见长孤寡。寂寂掩高门，寥寥空广厦。待君竟不归，收颜今就槚。
杂诗二首·其二
作者：王微
朝代：南北朝

思妇临高台，长想凭华轩。弄弦不成曲，哀歌送苦言。箕帚留江介，良人处雁门。讵忆无衣苦，但知狐白温。日暗牛羊下，野雀满空园。孟冬寒风起，东壁正中昏。朱火独照人，抱景自愁怨。谁知心思乱，所思不可论。
春词
作者：王德
朝代：南北朝

春花绮绣色，春鸟弦歌声。春风复荡漾，春女亦多情。爱将莺作友，怜傍锦为屏。回头语夫婿，莫负艳阳征。
皇太子释尊诗
作者：王思远
朝代：南北朝

龙图升曜，龟籍流芳。俗资儒从，化以学昌。葳蕤四代，昭晰三王。挥发性灵，财成教方。时陂乐沦，风凋礼失。缝掖不衣，章句岂术。蕴金孰砥，怀玉焉器。养正者睿，敷文惟懿。帝则昭天，皇图轶古。乃圣乃神，重规叠矩。霞构两庠，星陈二序。横经若林，负书被宇。国绪克隆，储晖允镜。玉粹萧芬，体元居正。温文自躬，敦悦以性。崇道让齿，业大德盛。高殿既筵，远言既宣。穷理尽奥，阐几洞玄。降情肃币，盥圣荐贤。
皇太子释尊诗
作者：王思远
朝代：南北朝

龙图升曜，龟籍流芳。俗资儒从，化以学昌。葳蕤四代，昭晰三王。挥发性灵，财成教方。高殿既筵，远言既宣。穷理尽奥，阐几洞玄。降情肃币，盥圣荐贤。
皇太子释尊诗
作者：王思远
朝代：南北朝
体裁：四言诗

龙图升曜，龟籍流芳。俗资儒从，化以学昌。葳蕤四代，昭晰三王。挥发性灵，财成教方。（一章）时陂乐沦，风凋礼失。缝掖不衣，章句岂术。蕴金孰砥，怀玉焉器。养正者睿，敷文惟懿。（二章）帝则昭天，皇图轶古。乃圣乃神，重规叠矩。霞构两庠，星陈二序。横经若林，负书被宇。（三章）国绪克隆，储晖允镜。玉粹萧芬，体元居正。温文自躬，敦悦以性。崇道让齿，业大德盛。（四章）高殿既筵，远言既宣。穷理尽奥，阐几洞玄。降情肃币，盥圣荐贤。（五章）
在齐答弟寂诗
作者：王揖
朝代：南北朝

氛氲代记，庵蔼宗图。凝祯道秘，动庆灵枢。方流孕玉，圆波产珠。飞薰共萼，挺秀连跗。穷高有响，幽山有芳。衡风泌味，爰显爰扬。三河竦映，六辅思光。相时变蔚，俟日宾王。行川学海，旦慕同深。丘陵羡岳，终然异岑。将子无怠，思茂高音。如彼竹箭，犹羽犹金。弓书谬篆，旌驾迷镳。登刍下列，参华上僚。云裾纳月，霜带含飙。心乎愧矣，如厉如燋。皇京埃郁，帝辇纷敷。岂无至美，幽心弗愉。松轩留翠，篁庭勿疏。华簪或早，佩蕙终俱。
在齐答弟寂诗
作者：王揖
朝代：南北朝
体裁：四言诗

氛氲代记，庵蔼宗图。凝祯道秘，动庆灵枢。方流孕玉，圆波产珠。飞薰共萼，挺秀连跗。（一章）穷高有响，幽山有芳。衡风泌味，爰显爰扬。三河竦映，六辅思光。相时变蔚，俟日宾王。（二章）行川学海，旦慕同深。丘陵羡岳，终然异岑。将子无怠，思茂高音。如彼竹箭，犹羽犹金。（三章）弓书谬篆，旌驾迷镳。登刍下列，参华上僚。云裾纳月，霜带含飙。心乎愧矣，如厉如燋。（四章）皇京埃郁，帝辇纷敷。岂无至美，幽心弗愉。松轩留翠，篁庭勿疏。华簪或早，佩蕙终俱。（五章）
和徐孝嗣诗
作者：王晏
朝代：南北朝

槐序候方调。
诣晋祠赋诗
作者：王晞
朝代：南北朝

日落应归去，鱼岛见留连。
咏舞诗
作者：王暕
朝代：南北朝

从风回绮袖，映日转花钿。同情依促柱，共影赴危弦。
观乐应诏诗
作者：王暕
朝代：南北朝

赵瑟含清音，秦筝凝逸响。参差陈九夏，依迟分四上。从风绕金梁，含云映珠网。递奏岂二八，繁弦非一两。幸叨东郭吹，侧陪南风赏。忘味信铿锵，餐和终俯仰。轻尘已飞散，游鱼亦翻荡。恩光实难遇，咏言宁易放。
古意应萧信武教诗
作者：王枢
朝代：南北朝

朝取饥蚕食，夜缝千里衣。复闻南陌上，日暮采莲归。青苔覆寒井，红药间青薇。人生乐自极，良时徒见违。何由及新燕，双双还共飞。
徐尚书座赋得阿怜诗
作者：王枢
朝代：南北朝

红莲披早露，玉貌映朝霞。飞燕啼妆罢，顾插步摇花。溘匝金钿满，参差绣领斜。暮还垂瑶帐，香灯照九华。
至乌林村见采桑者因有赠
作者：王枢
朝代：南北朝

遥见提筐下，翩妍实端妙。将去复回身，欲语先为笑。闺中初别离，不许觅新知。空结茱萸带，敢报木兰枝。
效孙皓尔汝歌
作者：王歆之
朝代：南北朝

昔为汝作臣，今与汝比肩。既不劝汝酒，亦不愿汝年。
孤燕诗
作者：王氏（卫敬瑜妻）
朝代：南北朝
体裁：古风

昔年无偶去，今春犹独归。故人恩既重，不忍复双飞。
连理诗
作者：王氏（卫敬瑜妻）
朝代：南北朝
体裁：古风

墓前一株柏，连根复并枝。妾心能感木，颓城可足奇。
赋得巫山高诗
作者：王泰
朝代：南北朝

迢递巫山竦，远天新霁时。树交凉去远，草合影开迟。谷深流响咽，峡近猿声悲。只言云雨状，自有神仙期。
赠情人诗
作者：王湜
朝代：南北朝

雨骤行人断，云聚独悲深。傥更逢归雁，一一传情心。
代西封侯美人诗
作者：王环
朝代：南北朝

于今辞宴语，方念泣离违。无因从朔雁，一向黄河飞。
折杨柳
作者：王瑳
朝代：南北朝

塞外无春色，上林柳已黄。枝影侵云暗，叶彩乱星光。陌头藏戏鸟，楼上掩新妆。攀折思为赠，心期别路长。
洛阳道
作者：王瑳
朝代：南北朝

洛阳夜漏尽，九重平旦开。日照苍龙阙，烟绕凤凰台。浮云翻似盖，流水倒成雷。曹王斗鸡返，潘仁载果来。
长相思
作者：王瑳
朝代：南北朝

长相思。久离别。两心同忆不相彻。悲风凄。愁云结。柳叶眉上销。菱花镜中灭。雁封归飞断。鲤素还流绝。
卧疾叙意诗
作者：王秀之
朝代：南北朝

贞悔不少期，福极固难豫。疾药虽一途，遂以千百虑。景仄念徂龄，带缓每危曙。循躬既已兹，况复岁将暮。层冰日夜多，飞云密如雾。归鸿互断绝，宿鸟莫能去。辍我丘中琴，良由一嗟故。隐沦迹有违，宰官功未树。何用揽余情，恨恨此故路。岂言劳者歌，且曰幽人赋。
三妇艳
作者：王筠
朝代：南北朝

大妇留芳褥，中妇对华烛。小妇独无事，当轩理清曲。丈人且安卧，艳歌方断续。
东南射山诗
作者：王筠
朝代：南北朝

还丹改容质，握髓驻流年。口含千里雾，掌流五色烟。琼浆泛金鼎，瑶池溉玉田。倏忽整龙驾，相遇凤台前。
东阳还经严陵濑赠萧大夫诗
作者：王筠
朝代：南北朝

子陵徇高尚，超然独长往。钓石宛如新，故态依可想。
五日望采拾诗
作者：王筠
朝代：南北朝

裁缝逗早夏，点画守初晨。绡纨既妍媚，脂粉亦香新。长丝表良节，命缕应嘉辰。结芦同楚客，采艾异诗人。折花竞鲜彩，拭露染芳津。含娇起斜盻，敛笑动微嚬。献珰依洛浦，怀佩似江滨。须待恩光接，中夜奉衣巾。
代牵牛答织女诗
作者：王筠
朝代：南北朝

新知与生别，由来傥相值。如何寸心中，一宵怀两事。欢娱未缱绻，倏忽成离异。终日遥相望，秪益生愁思。犹想今春悲，尚有故年泪。忽遇长河转，独喜凉飙至。奔精翊凤轸，纤阿警龙辔。
以服散枪赠殷钧别诗
作者：王筠
朝代：南北朝

玉铉布交文，金丹焕仙骨。九沸翻成缓，七转良为切。执以代疏麻，长贻故人别。
侍宴饯临川王北伐应诏诗
作者：王筠
朝代：南北朝

金版韬英，玉牒蕴精。帝德乃琥，王威有征。轩习弧矢，夏陈干戚。周骛戎车，汉驰羽檄。我皇俊圣，千年踵武。德洞十门，威加八柱。金正圮德，水行失道。胡马南牧，戎徒西保。荐食伊瀍，整居丰镐。金关扬尘，铜台茂草。命彼膳夫，爰诏协律。乐赋出车，弦操吉日。玉馔骈罗，琼浆泛溢。圣德温温，宾仪秩秩。
侠客篇
作者：王筠
朝代：南北朝

侠客趋名利，剑气坐相矜。黄金涂鞘尾，白玉饰钩膺。晨驰逸广陌，日暮返平陵。举鞭向赵李，与君方代兴。
北寺寅上人房望远岫玩前池诗
作者：王筠
朝代：南北朝

安期逐长往，交甫称高让。远迹入沧溟，轻举驰昆阆。良由心独善，兼且情由放。岂若寻幽栖，即目穷清旷。激水周堂下，屯云塞檐向。闲牖听奔涛，开窗延叠嶂。前阶复虚沿，沵迤成洲涨。雨点散圆文，风生起斜浪。游鳞互瀺灂，群飞皆哢吭。莲叶蔓田田，菱花动摇漾。浮光曜庭庑，流芳袭帷帐。匡坐足忘怀，讵思江海上。
向晓闺情诗
作者：王筠
朝代：南北朝

北斗行欲没，东方稍已晞。晨鸡初下栖，晓露尚沾衣。衾裯徒有设，信誓果相违。讵忍开朝镜，羞恨掩空扉。
和刘尚书诗
作者：王筠
朝代：南北朝

客馆动秋光，仙台起寒雾。
和卫尉新渝侯巡城口号诗
作者：王筠
朝代：南北朝

阊阖暧已昏，钩陈杳将暮。栖乌城上返，晚雀林中度。屯卫时巡警，凝威肆安步。阁道趋文昌，禁兵连武库。铜乌迎早风，金掌承朝露。罘罳分晓色，睥睨生秋雾。维城任寄隆，空想灵均赋。伊余方病免，后园保恬素。
和吴主簿诗六首 春月二首 其一
作者：王筠
朝代：南北朝
体裁：古风

日照鸳鸯殿，萍生雁鹜池。游尘随影入，弱柳带风垂。青骹逐黄口，独鹤惨羁雌。同衾远游说，结爱久生离。于今方溘死，宁须萱草枝。
和吴主簿诗六首 游望二首 其五
作者：王筠
朝代：南北朝
体裁：古风

落日照红妆，挟瑟当窗牖。宁复歌蘼芜，唯闻叹杨柳。结好在同心，离别由众口。徒设露葵羹，谁酌兰英酒。会日杳无期，蕣华安得久。
和吴主簿诗六首 秋夜二首 其三
作者：王筠
朝代：南北朝
体裁：古风

九重依夜管，四壁惨无辉。招摇顾西落，乌鹊向东飞。流萤渐收火，络纬欲催机。尔时思锦字，持制行人衣。所望丹心达，嘉客傥能归。
和吴主簿诗六首·其二
作者：王筠
朝代：南北朝

菤葹心未发，蘼芜叶欲齐。春蚕方曳绪，新燕正衔泥。野雉呼雌雊，庭禽挟子栖。从君客梁后，方昼掩春闺。山川隔道里，芳草徒萋萋。
和吴主簿诗六首·其六
作者：王筠
朝代：南北朝

相思不安席，聊至狭邪东。愁眉仿戚里，高髻学城中。双眉偏照日，独蕊好萦风。自陈心所想，献赋甘泉宫。传闻方鼎食，讵忆春闺中。
和吴主簿诗六首·其四
作者：王筠
朝代：南北朝

露华初泥泥，桂枝行梀梀。杀气下重轩，轻阴满四屋。别宠增修夜，远征悲独宿。愁萦翠羽眉，泪满横波目。长门绝往来，含情空杼轴。
和吴主簿诗六首·春月二首
作者：王筠
朝代：南北朝

日照鸳鸯殿，萍生雁鹜池。游尘随影入，弱柳带风垂。青骹逐黄口，独鹤惨羁雌。同衾远游说，结爱久生离。于今方溘死，宁须萱草枝。菤葹心未发，蘼芜叶欲齐。春蚕方曳绪，新燕正衔泥。野雉呼雌雊，庭禽挟子栖。从君客梁后，方昼掩春闺。山川隔道里，芳草徒萋萋。九重依夜管，四壁惨无辉。招摇顾西落，乌鹊向东飞。流萤渐收火，络纬欲催机。尔时思锦字，持制行人衣。所望丹心达，嘉客傥能归。露华初泥泥，桂枝行梀梀。杀气下重轩，轻阴满四屋。别宠增修夜，远征悲独宿。愁萦翠羽眉，泪满横波目。长门绝往来，含情空杼轴。落日照红妆，挟瑟当窗牖。宁复歌蘼芜，唯闻叹杨柳。结好在同心，离别由众口。徒设露葵羹，谁酌兰英酒。会日杳无期，蕣华安得久。相思不安席，聊至狭邪东。愁眉仿戚里，高髻学城中。双眉偏照日，独蕊好萦风。自陈心所想，献赋甘泉宫。传闻方鼎食，讵忆春闺中。
和孔中丞雪里梅花诗
作者：王筠
朝代：南北朝

水泉犹未动，庭树已先知。翻光同雪舞，落素混冰池。今春竞时发，犹是昔年枝。唯有长憔悴，对镜不能窥。
和皇太子忏悔诗
作者：王筠
朝代：南北朝

习恶归礼忏，有过称能改。圣德及群生，唱说信兼采。翘心荡十恶，邈诚销五罪。三缚解智门，六尘清法海。超然故无着，逍遥新有待。
和萧子范入元襄王第诗
作者：王筠
朝代：南北朝

昔入睢阳苑，连步披风云。今游故台处，回望阒无人。皓壁留馀篆，蕙圃有馀芬。行人皆陨涕，何独孟尝君。
咏灯檠诗
作者：王筠
朝代：南北朝

百华曜九枝，鸣鹤映冰池。朱光本内照，丹花复外垂。流晖悦嘉客，翻影泣生离。自销良不悔，明白愿君知。
咏蜡烛诗
作者：王筠
朝代：南北朝

执烛引佳期，流影度单帷。朣胧别绣被，依稀见蛾眉。荚明不足贵，燋烬岂为疑。所恐恩情改，照君寻履綦。
咏轻利舟应临汝侯教诗
作者：王筠
朝代：南北朝

君侯饰轻利，摇荡迈飞云。凌波漾鹢彩，泛水涣蛟文。电流已光绝，鸟逝复超群。倏忽方千里，恋兹歧路分。
奉和皇太子忏悔应诏诗
作者：王筠
朝代：南北朝

一圣智比明，帝德光四海。荷负诚悠属，度脱实斯在。忏说济蒙愚，推心屏欺殆。名僧引定慧，朝缨列元凯。还学依善导，反心由真宰。和铃混吹音，胜幡荣雪彩。早蒲欲抽叶，新篁向舒䈚。翘勤谅恳到，归诚信兼倍。睿艳似烟霞，栏杆若珠琲。善诱虽欲继，含毫愧文彩。
奉酬从兄临川桐树诗
作者：王筠
朝代：南北朝

伊昔擅羽仪，待价龙门垂。优游清露点，徽穆惠风吹。月上阴阳干，云复死生枝。公子存高尚，聊用影华池。栖鸾既不重，舞鹤复何施。方同散木爨，清响竟谁知。
寓直中庶坊赠萧洗马诗
作者：王筠
朝代：南北朝

龙楼实九重，薄寒殊复早。玉阶泫清露，铜池结秋潦。霜被守宫槐，风惊护门草。之子擅文华，纵横富辞藻。舒锦惭光丽，握珠谢奇宝。愧予非工文，何用披怀抱。
摘园菊赠谢仆射举诗
作者：王筠
朝代：南北朝

灵茅挺三脊，神芝曜九明。菊花偏可憙，碧叶媚金英。重九惟嘉节，抱一应元贞。泛酌宜长主，聊荐野人诚。
摘安石榴赠刘孝威诗
作者：王筠
朝代：南北朝

中庭有奇树，当户发华滋。素茎表朱实，绿叶厕红蕤。既标太冲赋，复见安仁诗。宗生仁寿殿，族代河阳湄。有美清淮北，如玉又如龟。退书写虫篆，进对多好辞。我家新置侧，可求不难识。相望阻盈盈，相思满胸臆。高枝为君采，请寄西飞翼。
早出巡行瞩望山海诗
作者：王筠
朝代：南北朝

王生临广隰，潘子望洪河。同轸怀归思，俱兴年逝歌。曰余异二子，承睫泪滂沱。剖符瀛海外，结绶层山阿。因心留恻悯，恕已息烦苛。缮筑循时隙，兴动藉民和。高门惟壮丽，修雉亦骈罗。层楼亦攀陟，复道亦经过。昧旦清音上，风气入纤萝。云起垂天翼，水动连山枝。奔涛延澜汗，积翠远嵯峨。乡关屡回曲，还顾杳蹉跎。曾微肃肃羽，望路空如何。
春日诗
作者：王筠
朝代：南北朝

金堤草非旧，玉池泉已新。风生似羊角，云上若鱼鳞。幽闺多怨思，停织坐娇春。芳华既零落，方作向隅人。
春游诗
作者：王筠
朝代：南北朝

丛兰已飞蝶，杨柳半藏鸦。物色相煎荡，微步出东家。既同翡翠翼，复如桃李花。欲以千金笑，回君流水车。
有所思
作者：王筠
朝代：南北朝

丹墀生细草，紫殿纳轻阴。暧暧巫山远，悠悠湘水深。徒歌鹿卢剑，空贻玳瑁簪。望君终不见，屑泪且长吟。
望夕霁诗
作者：王筠
朝代：南北朝

连山卷乱云，长林息众籁。密树含绿滋，遥峰凝翠霭。石溜正潨潺，山泉始澄汰。物华方入赏，跂予心期会。
杂曲二首
作者：王筠
朝代：南北朝

乌带夜已逼，虫飞晓尚赊。桂月徒留影，兰灯空结花。可怜洛城东，芳树摇春风。丹霞映白日，细雨带轻虹。
杂曲二首·其一
作者：王筠
朝代：南北朝

乌带夜已逼，虫飞晓尚赊。桂月徒留影，兰灯空结花。
杂曲二首·其二
作者：王筠
朝代：南北朝

可怜洛城东，芳树摇春风。丹霞映白日，细雨带轻虹。
楚妃吟
作者：王筠
朝代：南北朝

窗中曙。花早飞。林中明。鸟早归。庭前日。暖春闺。香气亦霏霏。香气漂。当轩清。唱调独顾慕。含怨复含娇。蝶飞兰复熏。袅袅轻风入。翠裙春可游。歌声梁上浮。春游方有乐。沈沈下罗幕。
游望诗
作者：王筠
朝代：南北朝

晨登黄马坡，遥望白龙堆。风威尽撩折，路险车轮摧。
答元金紫饷朱李诗
作者：王筠
朝代：南北朝

秾华春发彩，结实下成蹊。潘生咏金谷，魏后沈寒溪。逢君重妖丽，移玩入崇闺。惭无琼玖报，徒用萃幽栖。
苦暑诗
作者：王筠
朝代：南北朝

日坂散朱雰，天隅敛青霭。飞飙焕南陆，炎津通北濑。繁星聚若珠，密云屯似盖。月至每开襟，风过时解带。
行路难
作者：王筠
朝代：南北朝
体裁：乐府曲辞

千门皆闭夜何央，百忧俱集断人肠。探揣箱中取刀尺，拂拭机上断流黄。情人逐情虽可恨，复畏边远乏衣裳。已缫一茧催衣缕，复捣百和裛衣香。犹忆去时腰大小，不知今日身短长。裲裆双心共一袜，袙复两边作八襊。襻带虽安不忍缝，开孔裁穿犹未达。胸前却月两相连，本照君心不照天。愿君分明得此意，勿复流荡不如先。含悲含怨判不死，封情忍思待明年。
行路难
作者：王筠
朝代：南北朝

千门皆闭夜何央，百忧俱集断人肠。探瑞箱中取刀尺，拂拭机上断流黄。情人逐情虽可恨，复畏边远乏衣裳。已缫一茧催衣缕，复捣百和裛衣香。犹忆去时腰大小，不知今日身短长。裲裆双心共一袜，耙复两边作八襊。襻带虽安不忍缝，开孔裁穿犹未达。胸前却月两相连，本照君心不照天。愿君分明得此意，勿复流荡不如先。含悲含怨判不死，封情忍思待明年。
观海诗
作者：王筠
朝代：南北朝

善即谁为御，我来无别心。聊复寓兹兴，兹兴将何咏。照本苟不昧，在昧理知莹。忽乘搏角势，超腾送崖上。卑牧会善下，智流心不争。借悟虽由外，鉴至成铜镜。
观海诗·其一
作者：王筠
朝代：南北朝

善即谁为御，我来无别心。聊复寓兹兴，兹兴将何咏。
观海诗·其三
作者：王筠
朝代：南北朝

卑牧会善下，智流心不争。借悟虽由外，鉴至成铜镜。
观海诗·其二
作者：王筠
朝代：南北朝

照本苟不昧，在昧理知莹。忽乘搏角势，超腾送崖上。
诗
作者：王筠
朝代：南北朝

桓桓信无敌，堂堂宁有前。九？良易举，八荒安足吞。
诗
作者：王筠
朝代：南北朝
体裁：古风

桓桓信无敌，堂堂宁有前。九𣂰良易举，八荒安足吞。
诗
作者：王筠
朝代：南北朝

灵图白玉检，宝册黄金题。会昌其符合，至德乃司契。缘岩蔓芳杜，回崖掩绿蕙。嘉禾挺皋苏，奇香发迷迭。宝地恣凭陵，神乐忽侵窃。猛将穷舂击，勇夫贪搏噬。
诗
作者：王筠
朝代：南北朝

烧山多诡怪，苍岭复迢遰。神芝曜七明，山蒲含九节。日軿若回驾，相待青云际。九沸翻成缓，七辅良为切。烟霞幸易亲，龟纽讵难税。
诗·其一
作者：王筠
朝代：南北朝

灵图白玉检，宝册黄金题。会昌其符合，至德乃司契。
诗·其一
作者：王筠
朝代：南北朝

烧山多诡怪，苍岭复迢遰。神芝曜七明，山蒲含九节。日軿若回驾，相待青云际。
诗·其三
作者：王筠
朝代：南北朝

宝地恣凭陵，神乐忽侵窃。猛将穷舂击，勇夫贪搏噬。
诗·其二
作者：王筠
朝代：南北朝

九沸翻成缓，七辅良为切。烟霞幸易亲，龟纽讵难税。
诗·其二
作者：王筠
朝代：南北朝

缘岩蔓芳杜，回崖掩绿蕙。嘉禾挺皋苏，奇香发迷迭。
闺情诗
作者：王筠
朝代：南北朝

月出宵将半，星流晓未央。空闺易成响，虚室自生光。娇羞悦人梦，犹言君在傍。
陌上桑
作者：王筠
朝代：南北朝

人传陌生桑，未晓已含光。重重相荫映，软弱自芬芬。秋胡始倚马，罗敷未满筐。春蚕朝已老，安得久彷徨。
入若邪溪诗
作者：王籍
朝代：南北朝
体裁：诗

艅艎何泛泛，空水共悠悠。阴霞生远岫，阳景逐回流。蝉噪林逾静，鸟鸣山更幽。此地动归念，长年悲倦游。
棹歌行
作者：王籍
朝代：南北朝

扬舲横大江，乘流任荡荡。轻桡暮不息，复逐夜潮上。时见湘水仙，恒闻解佩响。
学阮步兵体诗
作者：王素
朝代：南北朝

沈情发遐虑，纡郁怀所思。仿佛闻箫管，鸣凤接嬴姬。联绵共云翼，燕婉相携持。寄言芳华士，宠利不常期。泾渭分清浊，视彼谷风诗。
宗庙颂
作者：王肃
朝代：南北朝
体裁：四言诗

明德惟馨，昊天子之。眷祐我魏，薄言起之。起之伊何，黎元时雍。子之伊何，历数在躬。于乎盛哉，神明是通。湛湛甘露，济济醴泉。或涌于地，或降于天。天地交泰，品类蕃芜。祥瑞嘉应，其集如雨。屡获丰年，谷我士女。祖考既飨，于欢乐胥。
悲平城诗
作者：王肃
朝代：南北朝

悲平城。驱马入云中。阴山常晦雪。荒松无罢风。
九日诗
作者：王脩已
朝代：南北朝

霜威始落翠，寒气初入堂。隋珠烂似烛，悬黎疑夜光。舞步因弦折，歌声随袂扬。夜深闻漏缓，檐虚觉唱长。
三妇艳诗
作者：王融
朝代：南北朝

大妇织绮罗，中妇织流黄。小妇独无事，挟瑟上高堂。丈夫且安坐，调弦讵未央。
临高台
作者：王融
朝代：南北朝

游人欲骋望，积步上高台。井莲当夏吐，窗桂逐秋开。花飞低不入，鸟散远时来。还看云栋影，含月共徘徊。
从武帝琅邪城讲武应诏诗
作者：王融
朝代：南北朝

治兵闻鲁策，训旅见周篇。教民良不弃，任智理恒全。白日映丹羽，赪霞文翠旃。凌山炫组甲，带水被戎船。凝葭郁摧怆，清管乍联绵。早逢文化洽，复属武功宣。愿陪玉銮右，一举扫燕然。
代五杂组诗
作者：王融
朝代：南北朝

五杂组，庆云发。往复还，经天月。不获已，生胡越。
侍游方山应诏诗
作者：王融
朝代：南北朝

巡躅望登年，帐饮临秋县。日羽镜霜浔，云旗落风甸。四瀛良在目，八宇婉如见。小臣窃自嘉，预奉柏梁燕。
别王丞僧孺诗
作者：王融
朝代：南北朝

首夏实清和，馀春满郊甸。花树杂为锦，月池皎如练。如何于此时，别离言与面。留杂已郁纡，行舟亦遥衍。非君不见思，所悲思不见。
努力门诗
作者：王融
朝代：南北朝

豫北二山尚有移，河中一洲亦可为。精诚必至霜尘下，意气所感金石离。有子合掌修名立，时王权发美誉垂。昔来勤心少骞堕，何不努力出忧危。胜幡法鼓萦且击，智师道众纷以驰。有生无我俨既列，无明有我孰能窥。
双声诗
作者：王融
朝代：南北朝

园蘅眩红花，湖荇燡黄华。回鹤横淮翰，远越合云霞。
古意诗二首
作者：王融
朝代：南北朝

游禽暮知反，行人独未归。坐销芳草气，空度明月辉。嚬容入朝镜，思泪点春衣。巫山彩云没，淇上绿条稀。待君竟不至，秋雁双双飞。霜气下孟津，秋风度函谷。念君凄已寒，当轩卷罗縠。纤手废裁缝，曲鬓罢膏沐。千里不相闻，寸心郁纷蕴。况复飞萤夜，木叶乱纷纷。
古意诗二首·其一
作者：王融
朝代：南北朝

游禽暮知反，行人独未归。坐销芳草气，空度明月辉。嚬容入朝镜，思泪点春衣。巫山彩云没，淇上绿条稀。待君竟不至，秋雁双双飞。
古意诗二首·其二
作者：王融
朝代：南北朝

霜气下孟津，秋风度函谷。念君凄已寒，当轩卷罗縠。纤手废裁缝，曲鬓罢膏沐。千里不相闻，寸心郁纷蕴。况复飞萤夜，木叶乱纷纷。
同沈右率诸公赋鼓吹曲二首 其一 巫山高
作者：王融
朝代：南北朝

想象巫山高，薄暮阳台曲。烟霞乍舒卷，蘅芳时断续。彼美如可期，寤言纷在瞩。怃然坐相思，秋风下庭绿。
同沈右率诸公赋鼓吹曲二首 其二 芳树
作者：王融
朝代：南北朝

相望早春日，烟华杂如雾。复此佳丽人，含情结芳树。绮罗已自怜，萱风多有趣。去来徘徊者，佳人不可遇。
同沈右率诸公赋鼓吹曲二首·巫山高
作者：王融
朝代：南北朝

想象巫山高，薄暮阳台曲。烟霞乍舒卷，蘅芳时断续。彼美如可期，寤言纷在瞩。怃然坐相思，秋风下庭绿。相望早春日，烟华杂如雾。复此佳丽人，含情结芳树。绮罗已自怜，萱风多有趣。去来徘徊者，佳人不可遇。
和南海王殿下咏秋胡妻诗
作者：王融
朝代：南北朝

日月共为照，松筠俱以贞。佩纷甘在远，结镜待君明。且协金兰好，方愉琴瑟情。佳人忽千里，幽闺积思生。景落中轩坐，悠悠望城阙。高树升夕烟，层楼满初月。光阴非或异，山川屡难越。辍泣掩铅姿，搔首乱云发。倾魄属徂火，摇念待方秋。凉气承宇结，明熠素阶流。三星亦虚映，四屋惨多愁。思君如萱草，一见乃忘忧。杼轴郁不谐，契阔弥新故。朔风栏上发，寒鸟林间度。客远乏衣裘，岁晏饶霜露。参差兴别绪，依迟起离慕。愿言如可信，行迈亦云反。睇晃不告劳，瞻途宁遽远。何以淹归辙，蚕妾事春晚。送目乱前华，驰心迷旧婉。椒佩容有结，振方歧路隅。黄金徒以赋，白圭终不渝。明心良自皎，安用久踟蹰。遄车及怅巷，流日下西虞。披帷怅有望，出门迟所欲。彼美复来仪，惭颜变欣瞩。兰艾隔芳臭，泾渭分清浊。去去夫人子，请殉川之曲。
和南海王殿下咏秋胡妻诗·其一
作者：王融
朝代：南北朝

日月共为照，松筠俱以贞。佩纷甘在远，结镜待君明。且协金兰好，方愉琴瑟情。佳人忽千里，幽闺积思生。
和南海王殿下咏秋胡妻诗·其七
作者：王融
朝代：南北朝

披帷怅有望，出门迟所欲。彼美复来仪，惭颜变欣瞩。兰艾隔芳臭，泾渭分清浊。去去夫人子，请殉川之曲。
和南海王殿下咏秋胡妻诗·其三
作者：王融
朝代：南北朝

倾魄属徂火，摇念待方秋。凉气承宇结，明熠素阶流。三星亦虚映，四屋惨多愁。思君如萱草，一见乃忘忧。
和南海王殿下咏秋胡妻诗·其二
作者：王融
朝代：南北朝

景落中轩坐，悠悠望城阙。高树升夕烟，层楼满初月。光阴非或异，山川屡难越。辍泣掩铅姿，搔首乱云发。
和南海王殿下咏秋胡妻诗·其五
作者：王融
朝代：南北朝

愿言如可信，行迈亦云反。睇晃不告劳，瞻途宁遽远。何以淹归辙，蚕妾事春晚。送目乱前华，驰心迷旧婉。
和南海王殿下咏秋胡妻诗·其六
作者：王融
朝代：南北朝

椒佩容有结，振方歧路隅。黄金徒以赋，白圭终不渝。明心良自皎，安用久踟蹰。遄车及怅巷，流日下西虞。
和南海王殿下咏秋胡妻诗·其四
作者：王融
朝代：南北朝

杼轴郁不谐，契阔弥新故。朔风栏上发，寒鸟林间度。客远乏衣裘，岁晏饶霜露。参差兴别绪，依迟起离慕。
咏女萝诗
作者：王融
朝代：南北朝

幂历女萝草，蔓衍旁松枝。含烟黄且绿，因风卷复垂。
咏幔诗
作者：王融
朝代：南北朝

幸得与珠缀，羃历君之楹。月映不辞卷，风来辄自轻。每聚金炉气，时驻玉琴声。但愿置樽酒，兰釭当夜明。
咏梧桐诗
作者：王融
朝代：南北朝

骞凤影层枝，轻虹镜殿绿。岂斁龙门幽，直慕瑶池曲。
咏池上梨花诗
作者：王融
朝代：南北朝

翻阶没细草，集水间疏萍。芳春照流雪，深夕映繁星。
咏琵琶诗
作者：王融
朝代：南北朝

抱月如可明，怀风殊复清。丝中传意绪，花里寄春情。掩抑有奇态，凄锵多好声。芳袖幸时拂，龙门空自生。
四色咏
作者：王融
朝代：南北朝

赤如城霞起，青如松雾澈。黑如幽都云，白如瑶池雪。
回向门诗
作者：王融
朝代：南北朝

悠悠九土各异形，扰据四生非一情。驱车策马殉世业，市文鬻义炫虚名。三墨纷纠殊不会，七儒委郁曾未并。吉凶尚忌及数术，取与离合实纵横。朝日夕月竟何取，投岩赴火空捐生。咄嗟失道尔回驾，沔彼流水趣东瀛。
在家男女恶门诗
作者：王融
朝代：南北朝

在磨则磷，玉生虽坚。唯居必徙，岂曰能贤。冰开春日，兰败秋年。天教斯类，及习情迁。命符三牖，生偕十缠。兹焉遂住，忧畏方延。
大惭愧门诗
作者：王融
朝代：南北朝

兰室改蓬心，旃崖变伊草。丹青有必渝，丝皪岂常皓。曲辕且绳直，诡木遂凋藻。一篑或成山，百里倦中道。隆汉乃王臣，失楚信元保。勉矣德不孤，至言匪虚造。
奉和代徐诗二首
作者：王融
朝代：南北朝

自君之出矣，芳藇绝瑶卮。思君如形影，寝兴未曾离。自君之出矣，金炉香不燃。思君如明烛，中宵空自煎。
奉和代徐诗二首·其一
作者：王融
朝代：南北朝

自君之出矣，芳藇绝瑶卮。思君如形影，寝兴未曾离。
奉和代徐诗二首·其二
作者：王融
朝代：南北朝

自君之出矣，金炉香不燃。思君如明烛，中宵空自煎。
奉和月下诗
作者：王融
朝代：南北朝

雕云度绮钱，香风入珠网。独知此夜月，依迟慕神赏。
奉和秋夜长
作者：王融
朝代：南北朝

秋夜长。夜长乐未央。舞袖拂花烛。歌声绕凤梁。
奉和竟陵王郡县名诗
作者：王融
朝代：南北朝

追芳承荔浦，揖道讯虚丘。升裾临广牧，从望尽平洲。曾山临翠坂，方渠缅清流。阳台翻早茂，阴馆怀名秋。岁晏乐光弭，景仄西华收。端溪惭昔彦，测水谢前修。往食曲阜盛，今属平台游。燕棠缺初雅，郑衮息遗讴。久倾信都美，乃结茂陵俦。河间诚可咏，南海果难游。
奉和纤纤诗
作者：王融
朝代：南北朝

两头纤纤绮上纹。半白半黑鹪翔群。腷腷膊々乌迷曛。磊磊落落玉石分。
奉辞镇西应教诗
作者：王融
朝代：南北朝

未学谢能算，高义幸知游。留庭参辩奭，梁苑豫才邹。徘徊岁光晚，摇落江树秋。风旗萦别浦，霜琯迾遥洲。
寒晚敬和何徵君点诗
作者：王融
朝代：南北朝

疏酌候冬序，间琴改秋律。如何将暮天，复值西归日。摇落迎轩牖，飞鸣乱绳筚。烟灌共深阴，风篁两萧瑟。虚堂无笑语，怀君首如疾。早轻北山赋，晚爱东皋逸。上德可润身，下泽有徐辔。
寒晚敬和何徵君点诗
作者：王融
朝代：南北朝
体裁：古风

疏酌候冬序，间琴改秋律。如何将暮天，复值西归日。摇落迎轩牖，飞鸣乱绳荜。烟灌共深阴，风篁两萧瑟。虚堂无笑语，怀君首如疾。早轻北山赋，晚爱东皋逸。上德可润身，下泽有徐辔。
少年子
作者：王融
朝代：南北朝

闻有东方骑，遥见上头人。待君送客返，桂钗当自陈。
巫山高
作者：王融
朝代：南北朝

想象巫山高，薄暮阳台曲。
烟霞乍舒卷，蘅芳时断续。
彼美如可期，寤言纷在属。
怃然坐相思，秋风下庭绿。
思公子
作者：王融
朝代：南北朝

春尽风飒飒，兰凋木修修。王孙久为客，思君徒自忧。
抄众书应司徒教诗
作者：王融
朝代：南北朝

说礼固多才，惇诗信为善。岩笥发仙华，金縢开碧篆。
拟古诗二首
作者：王融
朝代：南北朝

花蒂今何在，亦是林下生。何当垂双髻，团扇云间明。镜台今何在，寸身正相随。何当碎联玉，云上璧已亏。
拟古诗二首·其一
作者：王融
朝代：南北朝

花蒂今何在，亦是林下生。何当垂双髻，团扇云间明。
拟古诗二首·其二
作者：王融
朝代：南北朝

镜台今何在，寸身正相随。何当碎联玉，云上璧已亏。
星名诗
作者：王融
朝代：南北朝

眇叹属辰移，端忧临岁永。久惭入汉客，每愧遵河影。仙羽诚不退，蓬襟良未整。谁谓无正心，大陵有霜颖。
春游回文诗
作者：王融
朝代：南北朝

枝分柳塞北，叶暗榆关东。垂条逐絮转，落蕊散花丛。池莲照晓月，幔锦拂朝风。低吹杂纶羽，薄粉艳妆红。离情隔远道，叹结深闺中。
有所思
作者：王融
朝代：南北朝

如何有所思，而无相见时。宿昔梦颜色，阶庭寻履綦。高张更何已，引满终自持。欲知忧能老，为视镜中丝。
望城行
作者：王融
朝代：南北朝

金城十二重，云气出表里。万户如不殊，千门反相似。车马若飞龙，长衢无极已。箫鼓相逢迎，信哉佳城市。
杂体报范通直诗
作者：王融
朝代：南北朝

和璧荆山下，隋珠汉水滨。无双自昔代，有美今为邻。三楚多秀士，江上复才人。纬绡非善贾，圣德可名臣。追飞且学步，共子奉清尘。紫庭风日好，青槐枝叶新。徘徊吹楼侧，欲见心所亲。峛君兰蕙草，何用以书绅。
栖玄寺听讲毕游邸园七韵应司徒教诗
作者：王融
朝代：南北朝

道胜业兹远，心间地能隙。桂橑郁初裁，兰墀坦将辟。虚檐对长屿，高轩临广液。芳草列成行，嘉树纷如积。流风转还径，清烟泛乔石。日汨山照红，松映水华碧。畅哉人外赏，迟迟眷西夕。
永明乐十首
作者：王融
朝代：南北朝

玄符昭景历，茂实偶英声。长为南山固，永与朝日明。灵丘比翼栖，芳林合条起。两伐分宪章，一朝会书轨。二离金玉相，三衮兰蕙芳。重仪文世子，再奉东平王。空谷返逸骖，阴山响鸣鹤。振玉躧丹墀，怀芳步青阁。崇文晦已明，胶庠杂复整。弱台留折巾，沂川咏芳颖。定林去喧俗，鹿野山俟霞。香风流梵琯，泽雨散云花。楚望倾渑涤，日馆仰銮铃。已晞五云发，方照两河清。幸哉明盛世，壮矣帝王居。高门夜不柝，饮帐晓长舒。总棹金陵渚，方驾玉山阿。轻露炫珠翠，初风摇绮罗。西园抽蕙草，北沼掇芳莲。生逢永明乐，死日生之年。
永明乐十首·其一
作者：王融
朝代：南北朝

玄符昭景历，茂实偶英声。长为南山固，永与朝日明。
永明乐十首·其七
作者：王融
朝代：南北朝

楚望倾渑涤，日馆仰銮铃。已晞五云发，方照两河清。
永明乐十首·其三
作者：王融
朝代：南北朝

二离金玉相，三衮兰蕙芳。重仪文世子，再奉东平王。
永明乐十首·其九
作者：王融
朝代：南北朝

总棹金陵渚，方驾玉山阿。轻露炫珠翠，初风摇绮罗。
永明乐十首·其二
作者：王融
朝代：南北朝

灵丘比翼栖，芳林合条起。两伐分宪章，一朝会书轨。
永明乐十首·其五
作者：王融
朝代：南北朝

崇文晦已明，胶庠杂复整。弱台留折巾，沂川咏芳颖。
永明乐十首·其八
作者：王融
朝代：南北朝

幸哉明盛世，壮矣帝王居。高门夜不柝，饮帐晓长舒。
永明乐十首·其六
作者：王融
朝代：南北朝

定林去喧俗，鹿野山俟霞。香风流梵琯，泽雨散云花。
永明乐十首·其十
作者：王融
朝代：南北朝

西园抽蕙草，北沼掇芳莲。生逢永明乐，死日生之年。
永明乐十首·其四
作者：王融
朝代：南北朝

空谷返逸骖，阴山响鸣鹤。振玉躧丹墀，怀芳步青阁。
江皋曲
作者：王融
朝代：南北朝

林断山更续，洲尽江复开。云峰帝乡起，水源桐柏来。
法乐辞
作者：王融
朝代：南北朝

天长命自短，世促道悠悠。禅衢开远驾，爱海乱轻舟。累尘曾未极，心树岂能筹。情埃何用洗，正水有清流。百神肃以虔，三灵震且越。恒曜掩芳霄，薰风动兰月。丹荣藻玉墀，翠羽文珠阙。皓毳非虚来，交轮岂徒发。韶年春已仲，明星夜未央。千祀钟休历，万国会嘉祥。金容涵夕景，翠鬓佩晨光。表尘维净觉，泛俗乃轮皇。袭气变离宫，重柝惊层殿。曼响感心神，修容展欢宴。生老终已萦，死病行当荐。方为净国游，岂结危城恋。春枝多病夭，秋叶少欣荣。心骸终委灭，亲爱暂平生。长风吹北陇，迅景急东瀛。知三既情畅，得一乃身贞。飞策辞国门，端仪偃郊树。慈爱徒相思，闺中空怨慕。夙隶乖往途，骏足独归路。举袂谢时人，得道且还去。明心弘十力，寂虑安四禅。青禽承逸轨，文骊镜重川。鹫严标远胜，鹿野究清玄。不有希世宝，何以导濛泉。亭亭宵月流，朏朏晨霜结。川上不徘徊，条间亟渝灭。灵知湛常然，符应有盈缺。感运复来仪，且厌人间世。舂山玉所府，檀林芳所栖。引火归炎燧，挹水自清堤。庵园无异辙，祗馆有同跻。比肩非今古，接武岂燕齐。昔余轻岁月，兹也重光阴。闺中屏铅黛，阙下挂缨簪。禅悦兼芳旨，法言恋清琴。一异非能辨，宠辱谁为心。峻宇临层穹，苕苕疏远风。腾芳清汉里，响梵高云中。金华纷苒若，琼树郁青葱。贞心延净境，邃业嗣天宫。影响未尝隔，晦明殊复亲。弘慈邈已远，睿后扇高尘。区中禔景福，宇外沐深仁。万祀留国祚，意兆庆唐民。
法乐辞·其一
作者：王融
朝代：南北朝

天长命自短，世促道悠悠。禅衢开远驾，爱海乱轻舟。累尘曾未极，心树岂能筹。情埃何用洗，正水有清流。
法乐辞·其七
作者：王融
朝代：南北朝

明心弘十力，寂虑安四禅。青禽承逸轨，文骊镜重川。鹫严标远胜，鹿野究清玄。不有希世宝，何以导濛泉。
法乐辞·其三
作者：王融
朝代：南北朝

韶年春已仲，明星夜未央。千祀钟休历，万国会嘉祥。金容涵夕景，翠鬓佩晨光。表尘维净觉，泛俗乃轮皇。
法乐辞·其九
作者：王融
朝代：南北朝

舂山玉所府，檀林芳所栖。引火归炎燧，挹水自清堤。庵园无异辙，祗馆有同跻。比肩非今古，接武岂燕齐。
法乐辞·其二
作者：王融
朝代：南北朝

百神肃以虔，三灵震且越。恒曜掩芳霄，薰风动兰月。丹荣藻玉墀，翠羽文珠阙。皓毳非虚来，交轮岂徒发。
法乐辞·其五
作者：王融
朝代：南北朝

春枝多病夭，秋叶少欣荣。心骸终委灭，亲爱暂平生。长风吹北陇，迅景急东瀛。知三既情畅，得一乃身贞。
法乐辞·其八
作者：王融
朝代：南北朝

亭亭宵月流，朏朏晨霜结。川上不徘徊，条间亟渝灭。灵知湛常然，符应有盈缺。感运复来仪，且厌人间世。
法乐辞·其六
作者：王融
朝代：南北朝

飞策辞国门，端仪偃郊树。慈爱徒相思，闺中空怨慕。夙隶乖往途，骏足独归路。举袂谢时人，得道且还去。
法乐辞·其十
作者：王融
朝代：南北朝

昔余轻岁月，兹也重光阴。闺中屏铅黛，阙下挂缨簪。禅悦兼芳旨，法言恋清琴。一异非能辨，宠辱谁为心。
法乐辞·其十一
作者：王融
朝代：南北朝

峻宇临层穹，苕苕疏远风。腾芳清汉里，响梵高云中。金华纷苒若，琼树郁青葱。贞心延净境，邃业嗣天宫。
法乐辞·其十二
作者：王融
朝代：南北朝

影响未尝隔，晦明殊复亲。弘慈邈已远，睿后扇高尘。区中禔景福，宇外沐深仁。万祀留国祚，意兆庆唐民。
法乐辞·其四
作者：王融
朝代：南北朝

袭气变离宫，重柝惊层殿。曼响感心神，修容展欢宴。生老终已萦，死病行当荐。方为净国游，岂结危城恋。
游仙诗五首
作者：王融
朝代：南北朝

桃李不奢年，桑榆多暮节。常恐秋蓬根，连翩因风雪。习道遍槐岻，追仙度瑶碣。绿帙启真词，丹经流妙说。长河且已萦，曾山方可砺。献岁和风起，日出东南隅。凤旌乱烟道，龙驾溢云区。结赏自员峤，移燕乃方壶。金卮浮水翠，玉斝挹泉珠。徒用霜露改，终然天地俱。命驾瑶池隈，过息蠃女台。长袖何靡靡，箫管清且哀。璧门凉月举，珠殿秋风回。青鸟骛高羽，王母停玉杯。举手暂为别，千年将复来。湘元有兰芷，汨吾欲南征。遗佩出长浦，举袂望增城。朱霞拂绮树，白云照金楹。五芝多秀色，作桂常冬荣。弭节且夷与，参差闻凤笙。命驾随所即，烛龙导轻镳。沙泽振寒草，弱水驾冰潮。远翔驰声响，流雪自飘飖。忽与若士遇，长举入云霄。罗绎徒有睨，蟭螟已寥寥。
游仙诗五首·其一
作者：王融
朝代：南北朝

桃李不奢年，桑榆多暮节。常恐秋蓬根，连翩因风雪。习道遍槐岻，追仙度瑶碣。绿帙启真词，丹经流妙说。长河且已萦，曾山方可砺。
游仙诗五首·其三
作者：王融
朝代：南北朝

命驾瑶池隈，过息蠃女台。长袖何靡靡，箫管清且哀。璧门凉月举，珠殿秋风回。青鸟骛高羽，王母停玉杯。举手暂为别，千年将复来。
游仙诗五首·其二
作者：王融
朝代：南北朝

献岁和风起，日出东南隅。凤旌乱烟道，龙驾溢云区。结赏自员峤，移燕乃方壶。金卮浮水翠，玉斝挹泉珠。徒用霜露改，终然天地俱。
游仙诗五首·其五
作者：王融
朝代：南北朝

命驾随所即，烛龙导轻镳。沙泽振寒草，弱水驾冰潮。远翔驰声响，流雪自飘飖。忽与若士遇，长举入云霄。罗绎徒有睨，蟭螟已寥寥。
游仙诗五首·其四
作者：王融
朝代：南北朝

湘元有兰芷，汨吾欲南征。遗佩出长浦，举袂望增城。朱霞拂绮树，白云照金楹。五芝多秀色，作桂常冬荣。弭节且夷与，参差闻凤笙。
王孙游
作者：王融
朝代：南北朝

置酒登广殿，开襟望所思。春草行已歇，何事久佳期。
离合赋物为咏咏火
作者：王融
朝代：南北朝

冰容惭远鉴，水质谢明晖。是照相思夕，早望行人归。
移席琴室应司徒教诗
作者：王融
朝代：南北朝

雪崖似留月，萝径若披云。潺湲石溜写，绵蛮山雨闻。
药名诗
作者：王融
朝代：南北朝

重台信严敞，陵泽乃间荒。石蚕终未茧，垣衣不可裳。秦芎留近咏，楚蘅搢远翔。韩原结神草，随庭衔夜光。
萧咨议西上夜集诗
作者：王融
朝代：南北朝

徘徊将所爱，惜别在河梁。衿袖三春隔，江山千里长。寸心无远近，边地有风霜。勉哉勤岁暮，敬矣事容光。山中殊未怿，杜若空自芳。
诃诘四大门诗
作者：王融
朝代：南北朝

迅矣百龄，绵兹六入。出没昏疑，兴君爱习。总总予求，营营尔给。匪德曰归，唯殃斯集。贪人败类，无厌自及。昭回不希，玄墟何泣。
赠族叔卫军俭诗
作者：王融
朝代：南北朝
体裁：四言诗

台曜澄华，铉岳裁峻。经天为象，丽地作镇。龙潜九泉，凤栖百仞。济弇高腾，乘箕远振。（一章）极睇金策，具览瑶图。宏踪漭邈，邃理睢盱。圣机其轸，睿想同谟。玄契寤语，幽契占符。（二章）轩迹方融，稽牧克辅。天步初阶，哲人翼主。望古连规，追循叠矩。刘挚等契，凌何迈禹。（三章）桂萌已馥，玉生而温。曰自志学，即此宾门。身无择行，口不弃言。俦襟河隧，合量衢樽。（四章）渐美中和，资心百姓。柔裕为容，齐庄以敬。仁则物安，义惟已正。冲泉如泉，镜净如镜。（五章）不器其德，有斐斯文。质超瑚琏，才逸卿云。摇笔泉泻，动咏英纷。沨乎不极，卓兮靡群。（六章）君道知人，臣玉胜务。纳揆飞声，登庸缉誉。名扬沉隐，贲发幽素。九流载清，八政允树。（七章）帝曰钦哉，朕嘉乃良。滔滔江蠡，实纪炎方。建兹赤社，俾侯南昌。受策以出，出入勤王。（八章）施之为政，实尹上京。期月而可，三年有成。人莫爱力，物不瘦情。隽张愧称，王赵惭名。（九章）息憩渠馆，式静泽宫。我求骏德，昭此困蒙。仪形■里，木铎淹中。容上复礼，稷下还风。（十章）帝略时康，皇涂攸乂。乃命南昌，式补衮阙。念损辞功，鸣谦让伐。岂敢固之，王言再发。（十一章）于时春暮，日焕云清。前纪文物，后发声明。逶迤冕服，有锵璁珩。公其戾止，威德惟馨。（十二章）德馨伊何，如兰之宣。贞筠柚箭，润璧怀山。有荣有茂，不瘁不骞。介兹景福，君子万年。（十三章）繇资律纪，望以韬传。宋翟空墨，周老徒玄。一致或禀，百行无员。永言古烈，公实兼旃。（十四章）六乐毕该，五礼备贯。七训是敷，三英有粲。文整国容，武决庙算。唯旦唯公，唯公唯旦。（十五章）
阳翟新声
作者：王融
朝代：南北朝

怀春发下蔡，含笑向阳城。耻为飞雉曲，好作鹍鸡鸣。
青青河畔草
作者：王融
朝代：南北朝

容容寒烟起，翘翘望行子。行子殊未归，寤寐君容辉。夜中心爱促，觉后阻河曲。河曲万里馀，情交襟袖疏。珠露春华返，璇霜秋照晚。入室怨蛾眉，情归为谁婉。
饯谢文学离夜诗
作者：王融
朝代：南北朝

所知共歌笑，谁忍别笑歌。离轩思黄鸟，分渚薆青莎。翻情结远旆，洒泪与行波。春江夜明月，还望情如何。
齐明王歌辞七首 其一 明王曲
作者：王融
朝代：南北朝

明王日月照，至乐天地和。幸息云门吹，复歇咸池歌。桂序金匏转，瑶轩丝石罗。朱骐步踯躅，玄鹤舞蹉跎。露凝嘉草秀，烟度醴泉波。皇基方万祀，齐民乐如何。
齐明王歌辞七首 其七 散曲
作者：王融
朝代：南北朝

金枝湛明燎，绣幕裂芳然。层闺横绿绮，旷席缅朱缠。楚调广陵散，瑟柱秋风弦。轻裙中山丽，长袖邯郸妍。徐歌驻行景，迅节瀹浮烟。言愿圣明主，永永万斯年。
齐明王歌辞七首 其三 渌水曲
作者：王融
朝代：南北朝

湛露改寒司，交莺变春旭。琼树落晨红，瑶塘水初渌。日霁沙溆明，风泉动华烛。遵渚泛兰觞，乘漪弄清曲。斗酒千金轻，寸阴百年促。何用尽欢娱，王度式如玉。
齐明王歌辞七首 其二 圣君曲
作者：王融
朝代：南北朝

圣君应昌历，景祚启休期。龙楼神睿道，兔园仁义基。海荡万川集，山崖百草滋。盘苗成萃止，渝韎异来思。清明动离轸，威惠被殊辞。大哉君为后，何羡唐虞时。
齐明王歌辞七首 其五 清楚引
作者：王融
朝代：南北朝

平原数千里，飞观郁岧岧。清月囧将曙，浩露零中宵。转叶度沙海，别羽自冰辽。四面通寒色，左右竟严飙。崤渑多榛梗，京索久尘苗。逝钭凭神武，奋剑荡遗妖。
齐明王歌辞七首 其六 长歌引
作者：王融
朝代：南北朝

周雅听休明，齐德觏升平。紫烟四时合，黄河万里清。翠柳荫通街，朱阙临高城。方毂雷尘起，接袖风云生。酣笑争日夕，丝管互逢迎。徂年无促虑，长歌有馀声。
齐明王歌辞七首 其四 采菱曲
作者：王融
朝代：南北朝

炎光销玉殿，凉风吹凤楼。雕辎傃平隰，朱棹泊安流。金华妆翠羽，鹢首画飞舟。荆姬采菱曲，越女江南讴。腾声翻叶静，发响谷云浮。良时时一遇，佳人难再求。
齐明王歌辞七首·明王曲
作者：王融
朝代：南北朝

明王日月照，至乐天地和。幸息云门吹，复歇咸池歌。桂序金匏转，瑶轩丝石罗。朱骐步踯躅，玄鹤舞蹉跎。露凝嘉草秀，烟度醴泉波。皇基方万祀，齐民乐如何。圣君应昌历，景祚启休期。龙楼神睿道，兔园仁义基。海荡万川集，山崖百草滋。盘苗成萃止，渝韎异来思。清明动离轸，威惠被殊辞。大哉君为后，何羡唐虞时。湛露改寒司，交莺变春旭。琼树落晨红，瑶塘水初渌。日霁沙溆明，风泉动华烛。遵渚泛兰觞，乘漪弄清曲。斗酒千金轻，寸阴百年促。何用尽欢娱，王度式如玉。炎光销玉殿，凉风吹凤楼。雕辎傃平隰，朱棹泊安流。金华妆翠羽，鹢首画飞舟。荆姬采菱曲，越女江南讴。腾声翻叶静，发响谷云浮。良时时一遇，佳人难再求。平原数千里，飞观郁岧岧。清月囧将曙，浩露零中宵。转叶度沙海，别羽自冰辽。四面通寒色，左右竟严飙。崤渑多榛梗，京索久尘苗。逝钭凭神武，奋剑荡遗妖。周雅听休明，齐德觏升平。紫烟四时合，黄河万里清。翠柳荫通街，朱阙临高城。方毂雷尘起，接袖风云生。酣笑争日夕，丝管互逢迎。徂年无促虑，长歌有馀声。金枝湛明燎，绣幕裂芳然。层闺横绿绮，旷席缅朱缠。楚调广陵散，瑟柱秋风弦。轻裙中山丽，长袖邯郸妍。徐歌驻行景，迅节瀹浮烟。言愿圣明主，永永万斯年。
九日从驾诗
作者：王褒
朝代：南北朝

黄山猎地广，青门官路长。律改三秋节，气应九钟霜。曙影初分地，暗色始成光。高旆长楸坂，缇幕杏间堂。射马垂双带，丰貂佩两璜。苑寒梨树紫，山秋菊叶黄。华露霏霏冷，轻飙飒飒凉。终惭属车对，空假侍中郎。
云居寺高顶诗
作者：王褒
朝代：南北朝

中峰云已合，绝顶日犹晴。邑居随望近，风烟对眼生。
从军行二首
作者：王褒
朝代：南北朝

兵书久闲习，征战数曾经。讲戎平乐观，学戏羽林亭。西征度疏勒，东驱出井陉。牧马滨长渭，营军毒上泾。平云如阵色，半月类城形。羽书封信玺，诏使动流星。对岸流沙白，缘河柳色青。将幕恒临斗，旌门常背刑。勋封瀚海石，功勒燕然铭。兵势因麾下，军图送掖庭。谁怜下玉箸，向暮掩金屏。黄河流水急，骢马远征人。谷望河阳县，桥渡小平津。年少多游侠，结客好轻身。代风愁枥马，胡霜宜角筋。羽书劳警急，边鞍倦苦辛。康居因汉使，卢龙称魏臣。荒戍唯看柳，边城不识春。男儿重意气，无为羞贱贫。
从军行二首·其一
作者：王褒
朝代：南北朝

兵书久闲习，征战数曾经。讲戎平乐观，学戏羽林亭。西征度疏勒，东驱出井陉。牧马滨长渭，营军毒上泾。平云如阵色，半月类城形。羽书封信玺，诏使动流星。对岸流沙白，缘河柳色青。将幕恒临斗，旌门常背刑。勋封瀚海石，功勒燕然铭。兵势因麾下，军图送掖庭。谁怜下玉箸，向暮掩金屏。
从军行二首·其二
作者：王褒
朝代：南北朝

黄河流水急，骢马远征人。谷望河阳县，桥渡小平津。年少多游侠，结客好轻身。代风愁枥马，胡霜宜角筋。羽书劳警急，边鞍倦苦辛。康居因汉使，卢龙称魏臣。荒戍唯看柳，边城不识春。男儿重意气，无为羞贱贫。
从驾北郊诗
作者：王褒
朝代：南北朝

维皇敬明祀，望拜出河东。地灵开复道，营星发紫宫。衡街响清跸，侦候起相风。森沈羽林骑，肃穆虎贲弓。
入关故人别诗
作者：王褒
朝代：南北朝

百年馀古树，千里暗黄尘。关山行就近，相看成远人。
入塞
作者：王褒
朝代：南北朝

戍久风尘色，动多意气豪。建章楼阁迥，长安陵树高。度冰伤马骨，经寒坠节旄。行当见天子，无假用钱刀。
入朝守门开诗
作者：王褒
朝代：南北朝

凤池通复道，严驾早凌晨。铁符行警曙，银棨未开闉。堑暗城无影，晴新路不尘。屯兵引画剑，骑吹动班轮。徒知仰睿藻，抽辞殊未申。
关山月
作者：王褒
朝代：南北朝
体裁：诗

关山夜月明，秋色照孤城。影亏同汉阵，轮满逐胡兵。天寒光转白，风多晕欲生。寄言亭上吏，游客解鸡鸣。
凌云台
作者：王褒
朝代：南北朝

高台悬百尺，中夕殊未穷。北临酸枣寺，西眺明光宫。城旁抵双府，林里对相风。书题鹿卢榜，观写飞廉铜。窗开神女电，梁映美人虹。虞捐滥天宠，郑瞀特怀忠。庄生垂翠钓，昭仪拒斗熊。驰轮有盈缺，人道亦污隆。还念西陵舞，非复邺城中。
出塞
作者：王褒
朝代：南北朝

飞蓬似征客，千里自长驱。塞禽唯有雁，关树但生榆。背山看故垒，系马识馀蒲。还因麾下骑，来送月支图。
别王都官诗
作者：王褒
朝代：南北朝

连翩悯流客，凄怆惜离群。东西御沟水，南北会稽云。河桥两堤绝，横歧数路分。山川遥不见，怀袖远相闻。
别陆子云诗
作者：王褒
朝代：南北朝

解缆出南浦，征棹且凌晨。还看分手处，唯馀送别人。中流摇盖影，边江落骑尘。平湖开曙日，细柳发新春。沧波不可望，行云聊共因。
古曲
作者：王褒
朝代：南北朝

青楼临大道，游侠尽淹留。陈王金被马，秦女桂为钩。驰轮洛城巷，斗鸡南陌头。薄暮风尘起，聊为清夜游。
和从弟佑山家诗二首
作者：王褒
朝代：南北朝

采药名山顶，时节无春冬。散云非一色，连岩异众峰。合沓似无径，间关定有踪。山窗临绝顶，檐溜俯危松。空林鸣暮雨，虚谷应朝钟。仙童时可遇，羽客屡相逢。若值韩众药，当御长房龙。结交非俗士，仙侣自招携。少华隐日月，太乙寻虹霓。众林积为籁，围竹茂成埤。幽谷曙无景，荒途昼欲迷。滴沥寒泉溜，叫啸秋猿啼。白云帝乡起，神禽丹穴栖。箭筱时通径，桃李复成蹊。今身得其所，群物可令齐。
和从弟佑山家诗二首·其一
作者：王褒
朝代：南北朝

采药名山顶，时节无春冬。散云非一色，连岩异众峰。合沓似无径，间关定有踪。山窗临绝顶，檐溜俯危松。空林鸣暮雨，虚谷应朝钟。仙童时可遇，羽客屡相逢。若值韩众药，当御长房龙。
和从弟佑山家诗二首·其二
作者：王褒
朝代：南北朝

结交非俗士，仙侣自招携。少华隐日月，太乙寻虹霓。众林积为籁，围竹茂成埤。幽谷曙无景，荒途昼欲迷。滴沥寒泉溜，叫啸秋猿啼。白云帝乡起，神禽丹穴栖。箭筱时通径，桃李复成蹊。今身得其所，群物可令齐。
和庾司水修渭桥诗
作者：王褒
朝代：南北朝

东流仰天汉，南渡似牵牛。长堤通甬道，飞梁跨造舟。使者开金堰，太守拥河流。广陵候涛水，荆峡望阳侯。波生从故舶，沙涨涌新洲。天星识辩对，检玉应沈钩。空悦浮《云赋》，非复采莲讴。
和张侍中看猎诗
作者：王褒
朝代：南北朝

上林冬狩返，回中讲射归。还登宣曲观，更猎黄山围。严冬桑柘惨，寒霜马骑肥。绁卢随兔起，高鹰接雉飞。独嗟来远客，辛苦倦边衣。
和殷廷尉岁暮诗
作者：王褒
朝代：南北朝

岁晚悲穷律，他乡念索居。寂寞灰心尽，摧残生意馀。产空交道绝，财殚密亲疏。空悲赵壹赋，还著虞卿书。
咏定林寺桂树
作者：王褒
朝代：南北朝

岁馀凋晚叶，年至长新围。月轮三五映，乌生八九飞。
咏月赠人诗
作者：王褒
朝代：南北朝

月色当秋夜，斜晖映薄帷。上弦如半璧，初魄似蛾眉。渡云光忽驶，中天影更迟。高阳怀许掾，对此益相思。
咏雁诗
作者：王褒
朝代：南北朝

伺潮闻曙响，妒垄有春翚。岂若云中雁，秋时塞外归。河长犹可涉，海阔故难飞。霜多声转急，风疏行屡稀。园池若可至，不复怯虞机。
咏雾应诏诗
作者：王褒
朝代：南北朝

七条开早陌，五里暗朝氛。带楼疑海气，含盖似浮云。方从河水上，预奉绿图文。
墙上难为趋
作者：王褒
朝代：南北朝

昔称梁孟子。兼闻鲁孔丘。记政聊为述。问东岂相酬。末代多侥倖。卿相尽经由。台郎百金价。台司千万求。当朝少直笔。趋代皆曲钩。廷尉十年不得调。将军百战未封侯。夜伏拥门作常伯。自有蒲萄得凉州。白璧求善价。明珠难暗投。高墙不可践。井水自难浮。风胡有年岁。铦利比吴钩。
奉和赵王隐士诗
作者：王褒
朝代：南北朝

凫鹄均长短，鹏鴳共逍遥。清襟蕴秀气，虚席满风飙。断弦惟续葛，独酌止倾瓢。菖蒲九重节，桑薪七过烧。
始发宿亭诗
作者：王褒
朝代：南北朝

送人亭上别，被马枥中嘶。漠漠村烟起，离离岭树齐。落星侵晓没，残月半山低。
山池落照诗
作者：王褒
朝代：南北朝

竹馆掩荆扉，池光晦晚晖。孤舟隐荷出，轻棹染苔归。浴禽时侣窜，惊羽忽单飞。
弹棋诗
作者：王褒
朝代：南北朝

投壶生电影，六博值仙人。何如镜奁上，自有拂轻巾。隔涧疑将别，陇头如望秦。握笔徒思赋，辞短竟无陈。
日出东南隅行
作者：王褒
朝代：南北朝

晓星西北没。朝日东南隅。阳窗临玉女。莲帐照金铺。凤楼称独立。绝世良所无。镜悬四龙网。枕画七星图。银镂明光带。金地织成？。调弦大垂手。歌曲凤将雏。采桑三市路。卖酒七条衢。道逢五马客。夹毂来相趋。将军多事势。夫婿好形模。高箱照云母。壮马饰当颅。单衣火浣布。利剑水精珠。自知心所爱。仕宦执金吾。飞甍凋翡翠。绣桷画屠苏。银烛附弹映鸡羽。黄金步摇动襜褕。兄弟五日时来归。高车竟道生光辉。名唱两行堂上起。鸳鸯十七阶前飞。少年任侠轻年月。珠丸出弹遂难追。
日出东南隅行
作者：王褒
朝代：南北朝
体裁：乐府曲辞

晓星西北没。朝日东南隅。阳窗临玉女。莲帐照金铺。凤楼称独立。绝世良所无。镜悬四龙网。枕画七星图。银镂明光带。金地织成𥜧。调弦大垂手。歌曲凤将雏。采桑三市路。卖酒七条衢。道逢五马客。夹毂来相趋。将军多事势。夫婿好形模。高箱照云母。壮马饰当颅。单衣火浣布。利剑水精珠。自知心所爱。仕宦执金吾。飞甍凋翡翠。绣桷画屠苏。银烛附弹映鸡羽。黄金步摇动襜褕。兄弟五日时来归。高车竟道生光辉。名唱两行堂上起。鸳鸯十七阶前飞。少年任侠轻年月。珠丸出弹遂难追。
明君词
作者：王褒
朝代：南北朝

阑殿辞新宠，椒心馀故情。鸿飞渐南陆，马首倦西征。寄书参汉使，衔涕望秦城。唯馀马上曲，犹作出关声。
明庆寺石壁诗
作者：王褒
朝代：南北朝

夏水悬台际，秋泉带雨馀。石生铭字长，山久谷神虚。
渡河北诗
作者：王褒
朝代：南北朝
体裁：诗

秋风吹木叶，还似洞庭波。常山临代郡，亭障绕黄河。心悲异方乐，肠断陇头歌。薄暮临征马，失道北山阿。
游侠篇
作者：王褒
朝代：南北朝

京洛出名讴，豪侠竞交游。河南期四姓，关西谒五侯。斗鸡横大道，走马出长楸。桑阴徙将夕，槐路转淹留。
燕歌行
作者：王褒
朝代：南北朝
体裁：诗

初春丽晃莺欲娇，桃花流水没河桥。蔷薇花开百重叶，杨柳拂地数千条。陇西将军号都护，楼兰校尉称嫖姚。自从昔别春燕分，经年一去不相闻。无复汉地关山月，唯有漠北蓟城云。淮南桂中明月影，流黄机上织成文。充国行军屡筑营，阳史讨虏陷平城。城下风多能却阵，沙中雪浅讵停兵。属国小妇犹年少，羽林轻骑数征行。遥闻陌头采桑曲，犹胜边地胡笳声。胡笳向暮使人泣，长望闺中空伫立。桃花落地杏花舒，桐生井底寒叶疏。试为来看上林雁，应有遥寄陇头书。
玄圃浚池临泛奉和诗
作者：王褒
朝代：南北朝

长洲春水满，临泛广川中。石壁如明镜，飞桥类饮虹。垂杨夹浦绿，新桃缘径红。对楼还泊岸，迎波暂守风。渔舟钓欲满，莲房采半空。于兹临北阙，非复坐墙东。
看斗鸡诗
作者：王褒
朝代：南北朝

躞蹀始横行，意气欲相倾。妒敌金芒起，猜群芥粉生。入场疑挑战，逐退似追兵。谁知函谷下，人去独开城。
赠周处士诗
作者：王褒
朝代：南北朝

我行无岁月，征马屡盘桓。崤曲三危岨，关重九折难。犹持汉使节，尚服楚臣冠。巢禽疑上幕，惊羽畏虚弹。飞蓬去不已，客思渐无端。壮志与时歇，生年随事阑。百龄悲促命，数刻念馀欢。云生陇坻黑，桑疏蓟北寒。鸟道无蹊径，清汉有波澜。思君化羽翮，要我铸金丹。
轻举篇
作者：王褒
朝代：南北朝

天地能长久，神仙寿不穷。白玉东华检，方诸西岳童。俄瞻少海北，暂别扶桑东。俯观云似盖，低望月如弓。看棋城邑改，辞家墟巷空。流珠馀旧灶，种杏发新业。酒酿瀛洲玉，剑铸昆吾铜。谁能揽六博，还当访井公。
过藏矜道馆诗
作者：王褒
朝代：南北朝

松古无年月，鹄去复来归。石壁藤为路，山窗云作扉。
送刘中书葬诗
作者：王褒
朝代：南北朝

昔别伤南浦，今归去北邙。书生空托梦，久客每思乡。塞近边云黑，尘昏野日黄。陵谷俄迁变，松柏易荒凉。题铭无复迹，何处验龟长。
送别裴仪同诗
作者：王褒
朝代：南北朝

河桥望行旅，长宁送故人。沙飞似军幕，蓬卷若车轮。边衣苦霜雪，愁貌捐风尘。行路皆兄弟，千里念相亲。
送观宁侯葬诗
作者：王褒
朝代：南北朝

蒙羽高峻极，淮泗导清源。刑茅广裂地，跗萼盛开蕃。纷纶彤雘彩，从容琼玉温。冲飙摇柏干，烈火壮曾昆。畴昔同羁旅，辛苦涉凉暄。观风方听乐，垂泪遽伤魂。造舟虚客礼，高闬掩宾垣。桂树思公子，芳草惜王孙。今晨向郊郭，犹似背轘辕。丹旐书空位，素帐设虚樽。楚琴南操绝，韩书旧说存。西靡伤新树，东陵惜故园。自怜悲谷影，弥怆玉关门。馀辉尽天末，夕雾拥山根。平原看独树，皋亭望列村。寂寥还盖静，荒茫归路昏。挽铎已流唱，歌童行自喧。眷言千载后，谁将游九原。
长安有狭邪行
作者：王褒
朝代：南北朝

威纡狭邪道，车骑动相喧。博徒称剧孟，游侠号王孙。势倾魏侯府，交尽翟公门。路邪劳夹毂，涂艰倦折辕。日斜宣曲观，春还御宿园。涂歌杨柳曲，巷饮榴花樽。独有游梁倦，还守孝文园。
长安道
作者：王褒
朝代：南北朝

槐衢回北第，驰道度西宫。树阴连袖色，尘影杂衣风。采桑逢五马，停车对两童。喧喧许史座，钟鸣宾未穷。
饮马长城窟
作者：王褒
朝代：南北朝

北走长安道，征骑每经过。战垣临八阵，旌门对两和。屯兵戍陇北，饮马傍城阿。雪深无复道，冰合不生波。尘飞连阵聚，沙平骑迹多。昏昏垄坻月，耿耿雾中河。羽林犹角牴，将军尚雅歌。临戎常拔剑，蒙险屡提戈。秋风鸣马首，薄暮欲如何。
高句丽
作者：王褒
朝代：南北朝

萧萧易水生波，燕赵佳人自多。倾杯覆碗漼漼，垂手奋袖婆娑。不惜黄金散尽，只畏白日蹉跎。
大言应令诗
作者：王规
朝代：南北朝

俯身望日入。下视见星罗。嘘八风而为气。吹四海而扬波。
细言应令诗
作者：王规
朝代：南北朝

针锋于焉止息，发杪可以翱翔。蚊眉深而易阻，蚁目旷而难航。
奉和同泰寺浮图诗
作者：王训
朝代：南北朝

副君坐飞观，城傍属大林。王门虽八达，露塔复千寻。重栌出汉表，层栱冒云心。昆山雕润玉，丽水莹明金。悬盘同露掌，垂凤似飞禽。月落檐西暗，日去柱东侵。反流开睿属，搦翰动神襟。愿托牢舟反，长免爱河深。
奉和率尔有咏诗
作者：王训
朝代：南北朝

殿内多仙女，从来难比方。别有当窗艳，复是可怜妆。学舞胜飞燕，染粉薄南阳。散黄分黛色，薰衣杂枣香。简钗新辗翠，试履逆填墙。一朝恃容色，非复守空房。君恩若可恃，愿作双鸳鸯。
应令咏舞诗
作者：王训
朝代：南北朝

新妆本绝世，妙舞亦如仙。倾腰逐韵管，敛色听张弦。袖轻风吻入，钗重步难前。笑态千金动，衣香十里传。将持比飞燕，定当谁可怜。
度关山
作者：王训
朝代：南北朝

边庭多警急，羽檄未曾閒。从军出陇坂，驱马度关山。关山恒晻霭，高峰白云外。遥望秦川水，千里长如带。好勇自秦中，意气本豪雄。少年便习战，十四已从戎。昔年经上郡，今岁出云中。辽水深难渡，榆关断未通。折衔凌绝域，流蓬警未息。胡风朝夜起，平沙不相识。兵法贵先声，军中自有程。逗遛皆赎罪，先登尽一城。都护疲诏吏，将军擅发兵。平卢疑纵火，飞鸱畏犯营。轻重一为虏，金刀何用盟。谁知出塞外，独有汉飞名。
诗
作者：王训
朝代：南北朝

且奭匡世功，萧曹佐氓俗。
上声歌
作者：王金珠
朝代：南北朝

花色过桃杏，名称重金琼。名歌非下里，含笑作上声。
子夜四时歌 其一 春歌
作者：王金珠
朝代：南北朝

吹漏不可停，断弦当更续。俱作双思引，共奏同心曲。
子夜四时歌 其二 夏歌
作者：王金珠
朝代：南北朝

垂帘倦类热，卷幌乘清阴。风吹合欢帐，直动相思琴。
子夜四时歌 秋歌二首 其三
作者：王金珠
朝代：南北朝
体裁：古风

叠素兰房中，劳情桂杵侧。朱颜润红粉，香汗光玉色。
子夜四时歌·其四
作者：王金珠
朝代：南北朝

紫茎垂玉露，绿叶落金樱。著锦如言重，衣罗始觉轻。
子夜四时歌·春歌
作者：王金珠
朝代：南北朝

吹漏不可停，断弦当更续。俱作双思引，共奏同心曲。垂帘倦类热，卷幌乘清阴。风吹合欢帐，直动相思琴。叠素兰房中，劳情桂杵侧。朱颜润红粉，香汗光玉色。紫茎垂玉露，绿叶落金樱。著锦如言重，衣罗始觉轻。
阿子歌
作者：王金珠
朝代：南北朝

可怜双飞凫，飞集野田头。饥食野田草，渴饮清河流。
咏雪离合诗
作者：王韶之
朝代：南北朝

霰先集兮雪乃零，散辉素兮被檐庭。曲室寒兮朔风厉，州陆涸兮群籁鸣。
宋前后舞歌二首 其一 前舞歌
作者：王韶之
朝代：南北朝

于赫景明，天监是临。乐来伊阳，礼作惟阴。歌自德富，舞由功深。庭列宫县，陛罗瑟琴。翿龠繁会，笙磬谐音。箫韶虽古，九成在今。导志和声，德音孔宣。光我帝基，协灵配乾。仪刑六合，化穆自然。如彼云汉，为章于天。熙熙万类，陶和当年。击辕中韶，永世弗骞。
宋前后舞歌二首 其二 后舞歌
作者：王韶之
朝代：南北朝

假乐圣后，寔天诞德。积美自中，玉猷四塞。龙飞在天，仪刑万国。钦明惟神，临朝渊默。不言之化，品物咸德。告成于天，铭勋是勒。翼翼厥猷，亹亹其仁。顺命创制，因定和神。海外有截，九围无尘。冕旒司契，垂拱临民。乃舞大豫，钦若天人。纯嘏孔休，万载弥新。